
După zece ani 


Cum se scurge vremea... 

Au trecut zece ani de când pe câmpia dela Alba-Iulia s'a 
strigat unirea Ardealului cu ţara, zece ani de când simţirea po- 
pulară de pe acest petec de pământ a asvâzlit în cumpăna istoriei 
un crâncen şi scump plătit adevăr milenar. 

Acum că avem perspectiva distanţei, lucrurile se lămuresc mai ` 

bine şi ori-ce tendinţă de-a eclipsa realitatea rămâne zadarnică. 
Toate străduințele meschine sau interesate nu vor putea, duce la 
nici un rezultat, falșificarea, faptelor din trecut nu triumfă nicioda- 
tă în mod definitiv. Adunarea dela Alba-Iulia ca şi războiul se 
înscrie în analele noastre, ca o consecinţă logică a structurii 
„noastre de gândire care s'a desprins cu puterea, fatalităţii din 
„toate fibrele organismului nostru naţional. Mulțimea ce-a aler- 
:gat spre legendara cetate a dat ea însăşi mult, aşteptatul examen 
de maturitate în faţa lumii. Ori-ce încercare de-a pune mono- 
pol pe pioasa manifestare, de-a o declara apanajul unui partid- 
este şi-o minciună sfruntată şi-o impietate brutală. Pagina Alba- 
Iuliei trebuie păstrată, în istoria“ noastră, neprihănită de nici o 
patimă vremelnică, trebuie lăsată, posterităţii ca o chezăşie de 
eare se ancorează existenţa, unui neam... 

După ziua de epopeie au venit anii de sbucium, după praz- 
nicul solemn, vulgara alergare cotidiană. 

In cei zece ani românismuul descătușat al Ardealului pus în 
contact cu proaspăta viaţă de stat şi-a cheltuit zi cu zi energiile 
căutându-și un drum nou de afirmare. Sau desfundat aici mari 
rezervorii de forţă latentă, s'au dat lupte, sau aruncat lozince 
şi un neastâmpăr nervos: de fie-care clipă a luat locul tăcerii 
sinistre de demult. Instinctele de viaţă ale unui popor desrobit 

şi-au pus la contribuţie vigoarea lor ancestrală. O țărănime 
plină de vlagă a început să-și desfăşure sănătatea, ei robustă, 
cu deslănţuiri puternice de forţă vitală. Revărsarea ei se 'resimte 
la tot pasul, ca un râu şerpuitor de munte care vine vertiginos 
şi smulge din rădăcini vechi scorburi putregăite. Pe de-asupra 
claselor stăpânitoare ale regimului unguresc sa abătut năvala 
cutropitoare a foştilor iobagi, menită. să schimbe fâţa vremilor 
şi să creeze un aspect nou de afirmare etnică. cu toate nădej- 
dile îmbucurătoare pentru ziua de mâine. 

Nu e tot atât de înviorător tabloul, dacă privim procesul 
interior al clasei noastre conducătoare. 

Ar fi de sigur interesant, dacă spirite ponderate şi clare, 
având necesara, reculegere pentru o operă de migăloasă analiză, 
ar face bilanţul activităţii de-un deceniu ʻa acestei clase în 
noua aşezare de stat şi-ar stabili toate răspunderile. Ar îi indi- 
cată în primul rând urmărirea zi cu zi a partidelor politice în 
această perioadă, examinarea drumului pe care au mers şi-a 
binefacerilor positive ce-au săvârşit în raport eu consolidarea 
integrală a ţării şi cu nevoile locale ale Ardealului. O asemenea, 
cercetare ar trebui să aibă în vedere diversele ramuri ale vieţii 
noastre publice, care toate laolaltă ar putea da o serioasă ju- 
decată, de ansamblu. Numai în acest chip Sar putea aprecia, 
întrun spirit. critic desfăcut de ori-ce prejudecată, conştiinţa 
_de datorie a societăţii noastre şi sar putea fixa deodată cu ine- 
„ vitabile sancţiuni morale gradul de pregătire a categoriilor po- 
litice existente. 

Din nenorocire, o mare parte a conducerii Ardealului sus- 
ținută de inerție la suprafață ca o moștenire din perioada ante- 
belică, în aceşti zece ani n'a făcut decât să practice şi subt stă- 
pânirea românească vechea formulă a pasivităţii faţă de stat 
care subt unguri devenise o funcţiune organică a psihologiei 
noastre. Qameni fără lărgime de orizont. prinşi în cătuşele unei 
înguste încercuiri locale, cu orientări culturale minime şi cu 
stigmate fatale străine în conformaţia lor cerebrală, sau men- 
ținut ca un paravan întunecat între Ardealul desrobit şi Ro- 
mânia desrobitoare. Circulaţia normală a aceluiaș trup a fost 
astfel stânjenită şi adolescenţa patrimoniului închegat a suferit 
tulburări dăunătoare. Cine va scrie mai târziu după limpezirea 
patimilor povestea adevărată a celor. zece ani, va rămâne uimit 
de micimea sufletească venită ca o ploaie de funingine imediat 
după unire. Paralel cu-o sistematică neînțelegere manifestată 
de miopii potentaţi politici ai vechiului Regat pentru multe pro- 
bleme capitale ale ţării şi mai ales pentru revendicările drepte 
ale Ardealului, a mers aici o necontenită denigrare a însăși 
fiinţii noastre de stat. Aşa zişii regionalişti ardeleni cu toată 
agitația lor, vrând saw nevrând Sau transformat în agenţi di- 
solvanţi, care au pus stavilă pornirilor fireşti de coheziune su-— 

fletească a maselor româneşti ieşite din război cu o sinceră şi 
furtunoasă dragoste frăţească. Toate lozincele care s'au arundat 
pe arenă zece ani de zile au fost un curs metodic de pedagogie 
distrugătoare, care a semănat revolta la noi şi-a încurajat ten- 
dintele centrifuge lu minoritățile neîmprietenite încă. Cercetă- 
torul analist va avea să tragă concluzii amare la, timpul său, 
descifrând. din această svârcolire nu numai un banal apetit de 
putere al unor competiţionari politici ci şi un trist certificat de 
preparatie cetățenească în prima decadă de independenţă. 

Ca să se vadă mai precis situaţia e dator ori-cine să exa- 
mineze acum în preajma aniversării unirii triumful d-lui Iuliu 
Maniu şi să se întrebe: în ce corelaţiune directă se găseşte 
concepția sa de guvernare cu principiile fundamentale, care 
au prezidat războiul nostru de întregire ? Ideia naţională, evan- 
ghelia generaţiei coborite în transee, catechismul lui Bărnuţiu 
şi toată, credința cărturarilor ardeleni de pe vremuri, e codifi- 
cată în compoziţia actuală care stăpâneşte destinele ţării ? De 
sigur că nu! Fără a schiţa vre-un gest măcar de intolerenţă, 
care ar fi deplasat din partea ori-cui în primele zile ale unei 
schimbări de regim, chestiunea se impune subt imboldul celui 
mai elementar simţ de conservare românească : orientarea spre 
stânga extremă a guvernării actuale iese cu desăvârşire din o0- 
pera tradițională a concepției cure a îndrumat până azi Româ- 
nia. Pentru întâia-oară aici, la adăpostul puterii de stat se or- 
ganizează. mişcarea socialistă. nejustificată de structura, socială- 
economică a ţării și în contrazicere flagrantă cu ori-ce ideologie 
consacrată până azi la conducerea, statului. Aceiaşi deplorabilă 
constatare se poate face şi în legătură cu buna ocrotire acordată 
sioniştilor, pe care nimeni nu i-a desluşit încă într'o postură de 
sinceri adepţi ai acestei patrii, fiind prin însuşi programul lor 
o formaţiune extra-teritorială... 

O crudă ironie vrea ca aceste ciudate înnoiri să le aducă 
tocmai reprezentanți ai Ardealului, care dintro impruderiţă 
ce se va plăti scump ‘odată, în loc să se constituie apărătorii 
intereselor unei provincii, îşi iau asupra lor sarcina dificilă de-a 
canaliza răspunderea pentru soarta României integrale, Ei, în 
loc să păzească tablele legii pentru o religie a rasei, la care-i 
predestinează şi trecutul nostru de suferință şi prezentul cu 
sugestiile lui multiple, dau drumul curentelor internaționale şi 
frâng zăgazurile care au oprit aici vreme de zece ani ori-ce 
cochetărie vinovată cu clișeele de peste Nistru. Intrebaţi-vă : a- 
ceasta e linia care s'a visat la adăpostul chiliilor mânăstireşti 
dela Blaj, aceasta e pulsarea normală a istoriei noastre de vea- - 
curi şi întruparea principiului care legitimează dreptul nostru 
de existenţă ? 

lată de ce aniversarea Alba-luliei, în minţile conştiente se 
încadrează într'o renunțare tristă cu prevestiri nelămurite pen- 

tru ziua de mâine. S'ar părea, că din steagul nostru tricolor care 
a fâltăit în marşul spre Budapesta, un vânt de vitregie spălă- 
ceşte tot mai mult galbenul şi albastrul, lăsând neatinsă nu- 
mai culoarea roşie, ca o profeție simbolică a unui viitor plin 
de sguduiri... L a 
De ce-a trebuit să gireze Ardealul cù numele lui această 
emblemă a destrucțiunii, tocmai acum când clopotul învierii 
sar cădea să. răsune chemând viii şi morţii la o mare săr- 
bătoare ? 
OCTAVIAN GOGA 

Soroca 


„Singurătate 


'Singurătate .. Iarnă... Sărbători... 
Pustiu în casă şi pustiu afară... 
Livada pare înflorită iară, = 
Cum a mai înflorit de-atâtea ori. © ` 


“Odihnă albă doarme peste sat. 

Sub Maica Domnului, un licurici 

Îşi arde aripile ne'ncetat 

Rugându-se, de când te-ai dus de-aici. 


Nimeni... Mimeni.. Frig .. Singurătate,.. 
:Odaia-i, tristă, goală ca un nud, 


Și "n ţintirimu "n care-aștept, aud 


“Ca un ceasornic, inima cum bate! 


D. IOV 

In tabăra aceluiaş ideal 


Intâiul deceniu dela unirea, Ardealului află în aceeași tabără. 
de luptă, de amândouă laturile Carpaţilor, pe oamenii cari au 
slujit. o vieaţă întreagă ideii naţionale, idealului de unire politică 
a tuturor românilor. p | i 

Presa „democrată“ nu mai află în reportagiile sale politice 
destule aluzii ironice pentru a bagateliza cartelul electoral din~ 
tre partidul poporului şi partidul naţional de subt şefia dlui N. 
Iorga. In ilustraţii zilnice îşi concretizează disprețul suveran ` 
faţă de două partide cari nu sunt populare, în tovărăşia cărora 
presa „democrată“ nu poate vedea o izbândă vrednică de apre- 
cierea, ei. care, se ştie, se închină „„voinţii maselor“, voinţii na- 
tionale. 

Şi totuşi adevărata voință natională, aceea care ne-a dat. 
războiul pentru întregirea neamului, care ne-a dat unirea pro- 
_vinsiilor, a fost făurită în mare parte de oamenii cari azi sunt 

în cartelul electoral disprețuit de presa „democrată“. Mai mult! 
Adevărata voinţă, naţională va fi crescută şi pe viitor, la noi, 
ca la toate popoarele, nu de dervigii urlători la răspântii, de agenţii 
electorali ai partidelor politice cari vânează o ieftină populari- 
tate aducătoare de voturi, ci de fiii cei mai aleşi ai neamului, de 
semămătorii ideii şi ai simţirii naționale, de cei cari au darul 
dela Dumnezeu să vorbească din adâncurile sufletului naţional. 

Fără aceşti semănători, cari de aproape cinci veacuri au 
crescut conştiinţa românească! prin unitatea aceleiaşi culturi na- 
tionale rodite de sufletul lor, de scrisul lor, de cuvântul lor, — 
nu ar fi sosit plinirea vremilor. Nu ar fi bătut ceasul, pe care 
nu-l poate face să bată pentru a deschide epoci noui în vieaţa 
unui popor, decât porunca conştiinţii naţionale. 

Unirea a fost semănată în sufletul românismului de pre- 
tutindenea de cărturarii şi apostolii ideii naţionale din trecutul 
îndepărtat şi până azi. Şi aceia cari au fost cele mai sensibile re- 
ceptoare ale marelui glas de biruinţă din vremile noastre, au fost 
tocmai marii şi neobosiţii semănători ai ideii naţionale din ul- 
timele trei-patru decenii, de amândouă laturile Carpaţilor. 

Putin importă pentru vieaţa şi istoria unui popor că „după 
biruinţă mulţi voinici s'arată“. Puțin impoartă că, de cele mai 
multe ori, adevărații biruitori rămân în umbră şi sunt uitaţi, că 
alţii sunt profitorii izbândei, şi adeseori chiar aceia, cari au lup- 
iat mai puţin pentru biruinţă. La masa întinsă năvăleşte lume 
peste lume, iar cei aleşi rămân la o parte, pentrucă nu au ins- 
tinctul egoismului feroce al celor cari se Îmbulzesc. Ei sunt me- 
niţi să-şi podrte crucea lor: să rămână adevărații îndrumători 
ai prezentului, chiar când oamenii prezentului au altceva mai 
bun de făcut, pentru moment, decât să-i asculte, — și să dea 
directivele adevăratei concepţii şi voințe naţionale pentru viitor. 

Semănătorii marilor idealuri nu vor fi nici odată populari în. 
clipa înfăptuirii idealului. Ei au fost ascultați şi urmaţi câtă 
vreme au condus lupta pentru izbândă, câtă vreme viforează în 
fiecare cetăţean coardele cele mai nobile ale sufletului, pe cari 
le pot atinge semănătorii. l 

Indată ce în marile mase, realizat un ideal, încep să capete 
glas coardele mai puțin nobile, pornirile instinctului, alții vor fi 
ascultați, aceia cari ştiu înteţi răsunetul acestor coarde. 

Pentru viața şi istoria unui popor sunt de puţină impor- 
tanţă eclipsele popularității celor mai distinşi fii ai săi. Impor- 
tant este ca, aceştia să rămână în rolul lor, să arate mereu dru- 
mul cel adevărat, să samene ideea şi sentimentul adevăratului | 
ideal naţional, al celui de azi, al celui de mâine, — la care, mai - 
curând sau mai târziu,se întore vecinie popoarele, desgustate 
sau obosite de ospăţul ce urmează după câștigarea marilor bi- 
ruinţe, îngropând în uitare vecinică pe marii pitari sau păhar- i 
nici ai momentului. l 

Important esté ca din rândurile. neamului să răsară mereu 
noui semănători şi apostoli, forțe tinere, proaspete, care să simtă 
deviația maselor populare dela drumul idealului, şi să-şi adauge 
puterile lor celor bătrâni, în vestirea adovă iului naţional. 

~Un popor nu poate trăi fără un ideal. Când unul é realizat, 
trebue să răsară altul, care nu poate fi decât continuarea, dèe- 
săvârşirea celui atins. Un deceniu sau două, 0 nafie poate trăi, ` 
orbetând și: în îhtunerie, pulverizându-şi energiile, fără o direc- 
tivă unitară, fără o altă ţintă decât aceea de a se sătura de pâine. 

Dar, pentru orice popor sănătos, vine inexorabil, vremea când 
vrea să se sature de duh, când simte din nou necesitatea, luptei 
pentru un nou ideal. 

Atunci demagogia, satisfacerea, apetiturilor populare, nu mai 
au nici un preţ. 

Şi, fericită natia, care atunci îşi va avea neclintiţi, la locul 
lor, semănătorii, pe cei vechi, ca şi pe alţii noui. 

Soceotim deci, că e un semn bun dacă azi, la zece ani după: 
unire, după frământări şi încercări diferite, se găsesc din. nou, 
în tabăra aceluiaşi ideal, de amândouă laturile Carpaţilor, a~ 
proape toţi bărbaţii în sufletul cărora a ars mai intensiv conștiin- 
ta naţională, cu toate poruncile ei. 

Pentru luminarea clipei prezente, pentru continuarea cât 
mai clară a viitorului, conlucrarea celor ce mărturisesc aceleaşi. 
convingeri, cari i-au unit şi înainte de unire, — va fi de un ne- 
tăgăduit folos naţional. Vestirea bună şi românească nu va în- 
ceta nici o clipă, şi adevărata voinţă. naţională, aceea care să asi- 
gure viitorul, nu va, cădea în primejdia de a fi întunecată de pa- 
timile zilei de azi, de consumarea, cu profit personal, a victoriei, 
ci va fi canalizată în direcţia cea mântuitoare. 

Presa „democrată“ poate, mult şi bine, să zeflemizeze, — fa- 
natizată cum e de „voinţa maselor“ — pe dl N. Iorga, de-o pildă; 
despre care scrie mereu că n'are partid. Adevărul rămâne în pi- 
cioare şi va fi trecut în istorie: De treizeci de ani Nicolae Iorga 
a lucrat şi a realizat mai mult pentru creşterea conştiinţii na- 
tionale, pentru pregătirea unirii, decât un întreg partid politic. 

Şi, încă ceva, N. Iorga, cu adâncul lui. instinct naţional, n'a 
săvârşit o singură greșală politică de câte ori a fost vorba de o 
mare acţiune naţională, sau de o faptă de interes public. A avut 
curajul să strige și până la unire, şi după unire, întregul crez 
paţional, întregul adevăr românesc, indiferent dacă-şi pierde ori 
ba, popularitatea. i 

Tot asemenea presa „democrată“ poate să ironizeze pe intelec- 
tualii Ardealului, adunati azi în aceeaşi tabără a idealului na- 
tional, descoperindu-i lipsiti de popularitate. Adevărul va rămå-. 
nea aceleaşi: în îndrumarea adevăratei voințe naţionale, aceea 
care să asigure viitorul, tot lor le revine munca cea rodnică. 
La sfârșitul ospăţului de după unire se va vedea că adevărurile. 
strigate de ei vor rămânea în picioare, şi că din ele va continua, 
drumul desăvârşirii idealului realizat prin unire. 

„Nici străinii nici înstrăinaţii nu vor avea bucuria, să vadă 
pe românii din Ţara cea nouă cuprinși numai de frigurile asal- 
tului puterii, de acapararea, cu ori ce mijloace, a alegătorului.. 
Vor veni în grabă vremuri mai bune. Cerul se va limpezi, şi aş- 
tri conducători se vor ivi din neguri: ideea, naţională, solidarita- 
tea în jurul acestei idei, munca creiâtoare românească, întrece- 
rea în hărnicie, în răspundere, nu în demagogia aşa, de iubită şi: 
susţinută de toţi pescuitorii în apă tulbure. i 

In curând se vor convinge şi alţii de ceea ce noi ne-am con- 
vins de mult: că adeseori e nevoe să vorbeşti şi să lucrezi cu ris- 
xul de-a nu mai fi popular, fiindcă aşa-ţi porunceşte conştiinţa 
maţională.. Ă i 

Atunci tabăra celor ce suntem azi în slujba aceluiaşi ideal 
:de înfrățire, solidaritate şi muncă românească, va creşte. Nu 
"vor mai fi popularităţi covârşitoare, dar vor fi mai mulți apără- 
“tori ai imperătivelor naționale, spre dezolarea atâtor „democrați 
zeomâni“, 

a a 1. AGÂRBICEANU 

Situaţia agrară din Ardeal 


Problema pământului este şi va rămânea. în toate timpurile 
cea mai vitală pentru elementul românese din Ardeal. Se va pu- 
tea considera definitiv tranșată, numai atunci: când românii vor 
deţine pământul Ardealului în raportul cifrei lor numerice. Acea- 
sta o reclamă dreptatea şi egalitatea. Românii alcătuiesc azi 70 
% din populaţia acestei provincii: li se cuvine, deci, 70% şi din 
pământ. Chiar Și instinctul de conservare a neamului reclamă 
această împărţeală, care trebue să rămână singurul obiectiv a] 
evoluţiei noastre agrare. 

Va, fi interesant să analizăm ce s'a făcut până azi pe acest 
teren. Cu cât a sporit pământul românilor în cursul celor din 
urmă 10 ani? Ce a oferit evoluţia noastră agrară? Ce rezultat au 
dat lucrările agrare ale statului? 

Ca să putem avea răspunsul la aceste întrebări, va trebui să 
mobilizăm cifrele. Statistica dovedește realitatea. Ea arată, pe 
de-o parte, ceeace am făcut, și indică pe de altă parte, direcţiu- 
nea în care trebue să înaintăm. Vom așeza faţă în faţă situaţia 
agrară din 1 Decemvrie 1918 cu cea. preconizată de legea agrară, 
precum. şi cu cea pe care au creiat-o lucrările de până acum. 
Din asemănarea lor vom putea arăta, ce s'a făcut greşit, şi vom 
putea. indica, totodată și soluţiile potrivite pentru viitor. 

Lucrările de expropriere sunt aproape terminate, iar cele 
de împroprietărire sunt în curs. Trebue subliniat, că până la 
terminarea lor nu se va putea nreciza o situaţie reală, nu se va 
putea. risca reconstruirea unui tablou definitiv, în ce privește re- 
partizarea pământului. Totuşi, având în vedere mersul acestor 
lucrări, precum şi felul și mai ales mentalitatea cu care se în- 
făptuese ele, credem că mu va întâmpina nici o greutate rezuma- 
rea unei statistice aproximative a situaţiei agrare de azi. 

La 1 Decemvrie 1818 situaţia agrară era următoarea: Intin- 
derea totală 14. 933.841 iugh. cad. Din această întindere proprie- 
tatea mică a deţinut” 8.855.743 iugh. cad. iar proprietatea 
mare a deţinut 6.206.741 iugh. cad. In raport către totalul 
întinderei proprietatea mică reprezinta 58.75%, iar proprieta- 
tea mare reprezinta 41.25%. Gospodăriile la proprietatea mică 
reprezintau 99.01%, iar la proprietatea mare 0.99%. In raport: 
cu pământul, deci cele 99.01% din toate gospodăriile țării au 
deţinut în total 8.855.743 iugh. cad., iar 0.99% din toate gospo- 
dăriile ţări au deţinut în total 6,206.741 iugh. cad. Media pro- 
prietăţii mici a fost 1 iugh. cad., iar la proprietatea mare 8,158 
iugh. cad. 

Aceste cifre dovedesc, că la 1 Decemvrie 1918 repartizarea, 
pământului nu era, nici economică şi nici socială. Proprietatea 
mică a fost prea pulverizată, iar cea mare prea latifundiară. La 
proprietatea mică a fost prea mare sărăcia, iar la proprietatea 
mare prea mult belşug. Era, deci, o extremitate între cele două 
“categorii de proprietăţi. 

Din punct de vedere naţional, împărţirea pământului la 1 
"Decemwrie 1918 era următoarea: 

Întreaga populaţie din Ardeal era de 5.203.345 locuitori. Din 
aceștia români erau 3,919.314 locuitori. ceeace răspunde la cca. 
70% al întregei ponulaţii. . 

. Minotitari erau 1,891.953 locuitori, ceeace răspunde la cca. 
30% al întregei populaţii. 

Cei 3,316.345 români au deţinut din pământul Ardealului 
3,598.669 iugh. cad. 

Cei 1,891.933 de minoritari au deţinut 11,283.812 iugh. cad, 
Deci, în Ardeal pe un român a revenit 1 iugh. cad. iar pe un mi- 
noritar 6 iugh. cad. 

După categoriile de proprietate, raportul a fost următorul: 
Românii au deţinut la proprietatea mică o întindere de 3,448.602 
iugh. cad. Românii la proprietatea mare au deţinut 159.967 iugh. 
cad. Minoritarii la proprietatea mică au deţinut 5,407.141 iugh. 
cad. Minoritarii la proprietatea mare au deţinut 6,046.777 iugh. 
cal, 

Socotind în procente aceste cifre, la fiecare categorie, vom 
avea următoarea oglindă a situaţiei: Românii au deţinut la pro- 
prietatea mică 37% iar minoritarii 63%. Românii la proprieta- 
tea mare au deţinut 3% iar minoritarii 97%. După o dreaptă 
împărţire a pământului, fiecare naţionalitate are drept la pă 
mântul ţării în raportul cifrei sale de populaţie. In acest caz, pă- | 
mântul Ardealului trebuia să revină românilor în 70%, iar mi- 
noritarilor în 30%. Această cotă de dreaptă împărțeală, socotită | 
în cifre la fiecare categorie de proprietate, va arăta mai lămurit 
proporţia în care sa făcut nedreptate elementului românesc. 
Astfel, vom avea următorul tablou: 

Ta proprietatea mică. elementul românesc a primit 31%, 
când. lui i-se cuvinea: 70%, deci a fost păgubit cu 33%. l 

' La proprietatea mare românii au primit 3% când lor li se” 
cuvinea 70%, deci au fost scurtaţi cu 67%. 

Să fim mai expliciţi şi să arătăm şi în cifre întinderea ne~ 
dreptăţirei. Ca să avem aceasta, va trebui să socotim pe terem 
proporţia de nedreptăţire la fiecare categorie de proprietate. 

Astfel: Proprietatea mică a fost 8,855.743 iugh. cad. 33% aP 
acestei citre face 2,922.393 iugh. cad. Deci la proprietatea mică,. i 
romånii au fost păgubiţi cu 2,922.393 iugh; cad. 

Proprietatea mare a fost 6,206.741- iugh. cad. 67% al ace- 
stei cifre face 4,158.533 iugh. cad. Deci la proprietatea mare ro-, 
mânii au fost păgubiţi cu întinderea de 4;158.533 iughi. cad. 

La. amândouă categoriile de proprietăţi elementul românesc 
a fost deposedat în total de o întindere 7,080.926 iugh. cad. Acea-. : 
sta era trista, realitate la 1 Decemvrie 1918. Instinctul de con-- 
servare al neamului a reclamat rectificarea nedreptăţirei făcută, ` 
în cursul secolilor fată de elementul românesc. In. acest. scop Sa 
“n alcătuit legea agrară. 

Rectificarea: trecutului se putea face pe două căi: 

1. Prin e evoluţie agrară realizată de. vitalitatea neamului: 
în mod; lent şi pe durată lungă. In acest caz, puterea: de achizi 
ţie a neamului: ar fi operat nivelând diferenţa în favorul româ-- 

- nilor: 

2. Prin o reformă agrară executată: prin operaţiuni de stat. 
In: acest caz statul prin organele sale nivelează extremitatea de- 
repartizare a pământului. 

Ambele căi au fost admise şi reglementate prin legea agrară. 
din Ardeal, care azi este în executare. Se impune acum întreba- 
rea: care era. obiectivul. acestei legi fată de situația. dela 1 De- 
cemvrie 1918? Ca să avem răspunsul cuvenit. la această între- i 
bare, vom așeza în faţa situaţiei agrare din 1 Decemvrie 1918, 
planul agrar arătat în motivarea proiectului de lege. Pur și 
simplu vom reproduce aci datele statistice, pe care le-am întocmit: 
în calitatea noastră de raportor în motivarea proiegtului. 

„In baza proiectului de faţă şi în conformitate cu datele sta- - : 
tistice, care însă nu sunt tocmai exacte, vom putea exnrovrią“ 
dela proprietăţile de 200—500 iugh. o întindere aproximativă de 
381.013 iugh. cad. De la proprietăţile de peste 500 iugti. o întin-- 
dere aproximativ de 1,793.326 iugh. cad. Suprafeţe de păduri: ` 
expropriabile se pot taxa la cifra de 1,000.000 iugh. cad.“ 

Aceste sunt întinderile pe care le-am crezut. expropriabile în 
baza dispozițiunilor riguroase a legei. Exproprierile de până: 
acum vor dovedi mai Bine, dacă socotelile mele de atunci au: ` 
fost reale. In tot cazul, conform acestor socoteli, proprietatea: `“ 
mare era să. fie redusă prin exproprieri la întinderea: de cca.. 

3,026.744 iugh. cad. ceeace ar fi răspuns unui procent de 26% 
fată de întreaga întindere, 

„Din pământul cultivabil de cca 3,000.000 iugh. cad. cât pă- 
mânt trece pentru loturi şi cât pământ pentru izlaz şi pădure 
comunală? 

Pentru înfiinţarea, şi complectarea izlazului comunal va fi 
nevoie de aproximativ 20% din teritoriul cultivabil, ceeace face 
aproximativ 400.000 iugh. Pentru înființarea, şi “complectarea. 
pădurilor comunale va fi nevoie de cca. 10% din pădurile ex- 
propriate ceeace face cca. 100.000 iugh. Cu câtă întindere va. 
spori proprietatea mică după terminarea, împroprietărirei? 

“Proprietatea mică va spori cu păşune şi pădure 500.000 
iugh. cad. iar cu pământ cultivabil 1,600.000 iugh. 

- Proprietatea mică până la împroprietărire a deţinut o în- 
tindere 8,885.743 iugh. Prin împroprietărire va, mai primi o în- 
tindere de 2,100.000 iugh. In total 10,985,743 iugh. - 

Ceeace răspunde la 74% faţă de întreaga întindere.“ 

Aceste socoteli le-am făcut în motivarea proiectului de lesé 
referitor la planul de împroprietărire. In cursul acestor împro- 
prietăriri, evident trebuia rectificat trecutul. In“ acest scop era 
necesar să se urmeze o politică naţională în ce privește loturile.. 
Era. necesar, în locul întâiu, să se treacă din întreaga, întindere 
„a anumită cotă, elementului românesc pentru rebonificarea lui 
din trecut. Această rebonificare trebuia socotită în cifre după 
raportul de populaţie. Deci: 70%. Astfel calculată ar fi făcut o. 
întindere de 1,470.000 iugh. cad. i 

Astfel propriètatea mică românească ar fi sporit de la în- 
tinderea de 3,448.602 iugh. la o întindere de 4,918.602 iugh. cad.. 

După detragerea acestei prime de rebonificare, ar fi rămas. 
spre împroprietărire 630.000 iugh. cad. 

- Această întindere era să fie repartizată numai. între îndrep- 
tătițti după cifra lor de naționalitate. Deci 70% la români şi 30% 
la minoritari. In cifră socotită, românii ar fi primit 431.000 .` 
iugh. cad. iar minoritarii ar fi primit 199.000 iugh. cad. 

Astfel, conform planului legei agrare, după terminarea îm- 
proprietăririi, românii ar fi deţinut la proprietatea mică o în- 
tindere de 5.349.602 iugh. cad., iar minoritarii o întindere totală |. 
de 5.606.141 iugh. cad. | 

Socotite în procente aceste cifre, rămâne bine fixat, că pe. 
lângă o înfăptuire conștientă şi naţională a legei agrare din .. 
Ardeal, elementul românesc la proprietatea mică, ar fi ajuns. 
până la 55% faţă de totalul acestei categorii. Deci s'ar fi făcut 
o rectificare faţă de trecut, deşi nu complectă, totuşi destul de 
importantă. Restul până la 70% ar fi rămas pentru evoluţia na- 
tională. Tot în grija ei ar fi rămas și rectificarea la proprietăţile ` 
xari, deoarece aici împroprietărirea nu ar fi ajutat nimic, fiind să 
loturile mijlocii, toate contemplate sub 100 iugh. cad. a 

In faţa situatiei agrare plănuite de legea agrară, să aşezăm 
acum cifra, realizată în cursul executărei acestei legi. Să vedem, 
cât sa expropriat și cât sa împroprietărit până acum? Cât a 
scăzut proprietatea mare, cât a crescut cea mică? Cum a sporit 
proprietatea românească în urma acestor lucrări? 

Subliniez încă odată, că, lucrările de expropriere nu sunt 
încă terminate, iar cele de împroprietărire şi mai puţin, deci, 
toate indicaţiile pe care le arătăm, precum şi reconstruirea situa- 
tiei agrare de azi poate să fie numai aproximativă şi trebue să 
subliniem faptul că datele statistice pe care le utilizăm sunt cu- 
lese în mod particular de la ministerul Domeniilor, deoarece 
după cum știm, acest minister încă n'a lansat o statistică oficială 
a lucrărilor agrare. 

Până azi s'au expiopriat în Ardeal: 


1. Teren cultivabil, o întindere de 1,548.956 iugh. cad. 
2, Păduri şi terenuri neproductive 1,513.904 iugh. cad. 
In. total: - 3,062.860 iugh. cad. 


In posesiunea acestor date, să încercăm acum alcătuirea 
tabloului situaţiei de azi. In acest scop, să aşezălm aceste cifre 
în faţa planului: nostru de expropriere şi împroprietărire, pre- 
cum şi în faţa situaţiei din 1 Decemvrie 1918 și atunci vom avea 
. aproximativ situaţia de azi. Teren cultivabil a fost expropriaţ 
până în prezent mai puţin cu o întindere de cca. 452.966 iugh. 
„cad. Păduri, până acum au fost expropriate mai mult cu o întin- 
dere cca. 513.860 iugh. cad. Este uşor de prevăzut, că cifra în- 
linderilor cultivabile etatizate prin: expropriere se va urca încă, 
în măsura definitivării lucrărilor de expropriere, încât socoteala ` 
din planul de expropriere al legei va fi aproape atins. 

Intinderile de pădure expropriate până acum au trecut bini- 
sor peste cifra prevăzută. Această urcare este a se atribui pe de 
o parte introducerei absenteismului în lege, ceeace s'a făcut la 
discuția pe articole, pe de altă parte tendinței, altfel nejustificate. 
de a etatiza cât mai mari întinderi de pădure, 

In urma exproprierilor de până acum, proprietățile mari 
au fost reduse de la 6.206.741 iugh. cât erau la 1 Decemvrie 1918, 
până la întinderea de 3,142.881 iugh. cad. Astfel această catego- 
rie de proprietate a fost redusă până în ziua de azi de la 41.25 % 
cât era mai înainte, la 27% a întregei întinderi. Cu terminarea 
lucrărilor de expropriere această reducere se va mai accentua 
şi se va ajunge la 26%, rămânând exact acolo, unde a fost pre- 
văzut în planul de expropriere. 

Lucrările de împroprietărire sunt în curs. Până în prezent 
numai tabloul îndreptăţiţilor a rămas definitiv fixat, şi ici colea. 

s'a făcut şi câte o împroprietărire definitivă. In baza tabloului 
indreptätitilor. avem în total 490.528 îndreptăţiţi, cari după na- 
tionalitate se împart în modul următor: 

363.664 





. Români 
































1 

2. Germani „24.509 
3. Unguri 72.201 
4. Saşi 11.508 
5. 'Cehoslovaci 3.297 
6. Sârbi - 5.272 
7. Bulgari 1.133 
8. Țigani ——- - 7.4414 
9. Evrei 285 
10. Ruteni — — — - 577 
11. Ruși == 88 
12. Alte naţionalităţi — — — — — 508 


Socola în proporţie aceste date, vom avea următorul zane 
“a Români constituesc cca. 74%, iar minoritarii 26%. Conform 
legei, la fixarea listei de îndreptăţire au putut fi înregistrate 
numai acele persoane, cari nu au avut pământ. 

Astfel, Tista de îndreptăţire constitue în sine totdeauna, o 
oglindă a situaţiei materiale a îndreptăţiţilor. Proporția de -sus a 
tabloului îndreptăţiţilor dovedeşte, deci, mai lămurit, sărăcia ro- 
mânilor şi situaţia lor de despământenire în care au ajuns în 
urma politicei agrare ungurești. 

Ş In cursul lucrărilor de până acum sunt făcute şi i improprie- 
tăriri definitive. Să analizăm datele lor: 


t. Vetre de sat (intravilane) - 27.612 iugh. cad. 
2. Loturi definitive la îndreptățiţi 223.208 iugh. cad. 
3. Loturi de colonizare 42.063 iugh. cad. 
4. Terene embaticare 26.535 iugh. cad. 


In total: 319.418 iugh.ead. 


Sa impune întrebarea, din aceste întinderi cât s'a dat româ- 
„nilor şi cât s'a dat minoritarilor? ` 

Sa dat minoritarilor o întindere de cea. 46.375 iugh. cad. 

Sa dat românilor cca. 273.043 iugh. cad. 

Prin lucrările de până acum, deci, proprietatea mică româ= - 
pească a sporit de la 3,448.602 iugh. cât era la 1 Decenivrie 1918, : 
până la întinderea de 3,721.645 iugh., ceeace răspunde la 45%. 
fată de 37% cât era la 1 Decemvrie 1918. Din rezultatul acestor 
lucrări uşor se învederează, că împroprietărirea aşa cum se 
tace nu va putea rectifica cota cuvenită, românilor la proprieta- 
tea nică şi nici nu va atinge scopul preconizat în planul legei. 

Sa dovedeşte astfel, că lucrările de împroprietărire sunt făcute 
mai ales cu consideraţiuni sociale şi nici de cum cu cele nâţio- 
nale. «+ 

Proprietatea mică minoritară, s'a, urcat de la 5.407.141 iugh. 
până la 5,453.516 iugh. cad. ceeace răspunde la, 65% față de 63% 
cât- era mai înainte. 

Se impune acum să analizăm şi situaţia proprietăţii mari. 
In cursul celor 10 ani din urmă la proprietatea mare elementul 
românesc abia a putut înregistra progres. Acesta numai pe cale 
evolutivă, deoarece proprietăţile mijlocii cu întindere de peste 
100 iugh. nu sunt prevăzute prin împroprietărire. Este o mare 
preşală, neglijarea acestei probleme. Faţă de proprietarii mino- 
ritari era necesar să fie creiaţi și proprietari români, deoarece 
numai aşa, se va putea asigura supremaţia noastră la sate. Ne- 
priceperea, celor cari au guvernat şi demagogia celor cari au fă 
cut opoziţie în cursul celor 10 ani au păgubit neamul, neutili- 
zându-se conjunsturile favorabile ale evoluţiei asupra proprie- 
tăţilor mari. 
| Sporirea proprietății mari româneşti pe cale evolutivă, de 
la 1 Decemwvrie 1918 până în ziua. de azi se poate fixa la o în- 
tindere de 45.000 iugh. cad. Această întindere, incontestabil nu 
este prea mare, deci nu ne putem lăuda cu o vitalitate excepţio= 
nală în aceşti din urmă 10 ani. Dacă proprietatea mare româ- 
nească nu ar fi fost atinsă prin exvropriere, în acest caz azi éa 
ar face în total o întindere 204.967 iugh. ceeace răspunde de 4% 
faţă de cele 3% de odinioară. In” lipsă de date exacte în ceeace 
privește exproprierile făcute fată de români, nu putem fixa nici 
chiar aproximativ situaţia de azi. Ne e teamă, însă, că la această, 
categorie stăm cu mult mai rău ca la 1 Decemvrie 1918. După 
cât cunoaştem cazurile de expropriere, trebue să subliniem, că 
românii au fost trataţi cu mult mai aspru decât minoritarii. 

In linii generale şi aproximative aceasta ar fi situaţia agra- 
ră, de azi. Felul şi ' mentalitatea cu care se execută legea şi cum 
se fac lucrările agrare, nu răspund aşteptărilor. Nepriceperea 
celor de la conducere şi nepregătirea organelor de executare au 
“contribuit mult la acest mesucces. 

Trebue să remarcăm, că în pati eitzilot de până acum 
sa manifestat o serie întreagă de greșeli, cari foarte uşor ar fi 
putut. fi evitate. Aceste greşeli se pot concentra în următoarele: 

1. Oprirea bruscă a evoluţiei. agrare asupra proprietăţilor i 
mari, In baza, legei agrare mișcarea proprietăților a fost liberă, 
conform dispoziţiilor art. 47 al legei şi + regulamentului. Totuşi, or- 
ganele de aplicare în practică nu au recunoscut legalitatea aces- 
tor. dispoziţii din lege. Urmaărea firească a acestei conduite s'a 
manifestat în faptul, că nimenea nu a cutezat să cumpere pă- 
mânt din moșiile Andealului. Câţi români ar fi cumpărat moşii, 
dacă aveau siguranţa că li se va scuti şi lor cota admisă de lege? 
In baza acestor cumpărări absolut legale şi în conformitate cu 
interesele naţionale, cât pământ ar fi putut trece în mâinile ele- 
mentului românesc? 

In coloanele acestei reviste, în mai multe rânduri am atras 
atențiunea celor în drept asupra acestei circumstanţe. Am rămas 
însă neascultat. Aşa s'a făcut apoi, că în timpul cel mai prielnie 

pentru 6volujie nu s'a făcut nimic, nu sa naționalizat nimic din 
proprietăţile mari rămase în urma exproprierii. Vina pentru 
această neglijare o poartă şi regimul liberal, care a guvernat, fo 
opoziția, care a tăcut. 

2. Desființarea capitalului rural din Ardeal. In urma orga- 
nizărei agrare de pe vremuri proprietățile rurale din Ardeal au 
fost asigurate cu capital rural uşor şi potrivit. Asigurarea s'a 
făcut pe două căi: 

a) Prin institute privilegiate de stat. 

b) Prin asigurarea, reescontului institutelor mici în - baza 
creanţelor ţărăneşti la Banca de emisiune austro-ungară. In Ar- 
deal au fost trei institute privilegiate cari în urma situaţiei 
schimbate au fost destinate desfiinţărei. Pentru lichidarea şi în- 
locuirea lor şi pentru asigurarea, necesităţilor de credit în viitor; 
lerea agrară a socotit de cuviinţă, să reglementeze institutul 
„Barica Agrară'“ din Cluj. Misiunea acestui institut ar fì fost- 
deci dublă, una să înlocuiască; alta să asigure. Rolul lui pentru 
viitor era foarte important, deoparte ar fi ajutat evoluţia agrară, 
iar de alta --rte ar fi colaborat la intensificarea producţiei cu 
credite uşoare. 

Regimul liberal însă a socotit de cuviinţă, să rioa această 
instituție la o simplă bancă de provincie. Aşa s'a întâmplat apoi, 
că azi proprietatea mare românească precum şi proprietatea 
mică stau fără sprijin şi fără posibilitate de credit în viitor. In 
acelaș timp minoritarii sunt ajutaţi în belşug de instituţiile lor 
cu bani veniţi din Ungaria şi Germania. In astfel de împrejurări, 
interesele noastre agrare evident nu sunt servite, ci din contră - -- 
va, trebui să înregistrăm o decadenţă tocmai atunci, când pute- ` , 
rea statului este în mâna noastră, când vitalitatea poporului este 
mai accentuată ca oricând. Trebue să se ştie odată, că nrogresul 
fiecărei agriculturi este în funcţie de un credit uşor şi potrivit. 
Acesta nu se poate asigura, decât de o parte prin instituţii pri- 
vilegiate de stat, la fel cum era contemplată Banca Agrară din 
Cluj, iar de altă parte prin organizarea unui reescont al institu- 
țiilor financiare provinciale la Banca de Emisiune, bazat pe 
creanţe ţărăneşti. 

In ţările unde se organizează producţia agricolă, afară de 
institute privilegiate, se mai asigură creditul rural mijlocit şi 
prin institute de provincie al căror reescont este onorat la Banca 
de Emisiune. Astfel se ajunge, că fiecare ţăran are posibilitatea 
să-și câştige bani pe avuţia şi pe pământul său. La noi organi- 
zatea, agrară nu a ajuns la această etapă. Creditele ipotecare 
asupra proprietăţii mici nu- prea sunt cunoscute. Băncii Naţio- 
nale nici*prin minte nu-i trăzneşte să onoreze în reescontul său 
creanţele ţărăneşti. La noi capitalismul este în aşa, măsură pri- 
vilegiat, încât absoarbe prin dobânzile sale orice avânt în agri- 
cultură, 

3. litigiul optanților este născut nu din legea agrară a Ar- 
dealului, ci din felul ei de executare. 'Trebue să se ştie- odată 
«clar şi precis această realitate. Răspunderea acestui litigiu. re- 
vine în întregime acelora, cari au denaturat legea cu modificări 
de regulamente şi cu fel şi fel de instrucţiuni perverse. In pros- 
tia şi- rea ` credinţa lor, au pus în discuție tratatele, pe cari țara 
le-a primit şi le-a ratificat prin legi speciale, fără să satisfacă 
prin aceasta vre-un interes specific naţional şi fără să aibă un 
- motiv justificativ. Prin aplicarea absenteismului s'a etatizat în 
plus cea. 60.000 iugh. cultivabil şi 120.000 iugh. pădure, în to- 
tal deci 180 mii iugh. cad. Această cifră este aproape disparentă 
faţă de globalul exproprierilor şi de loc nu preliclitează, intere-. 
sele împroprietărirei.. Pentru această întindere nu era necesar 
provocarea acestui litigiu, ce preocupă azi nu numai politica, ex- 
ternă a ţărei, ci întreaga Europă. 

4. Colonizările sunt făcute fără program şi doh astfel că. 
se poate uşor prevede, că aceste operaţiuni nu vor avea tezulta-. 
tul dorit. Greşelile operațiunilor de colonizare se pot concentra 
în trei categorii: 

a) Alegerea. vetrelor de loturi se face fără program.. Este: 
uşor de înţeles, că atât colonizătile în sate cât şi cele pe lângă 
sate trebue alcătuite după un plan şi economic şi naţional. 

„ Experienţa, altor ţări dovedeşte că în lipsa unei plasări pot- 
rivite colâniştii dispar. 

b) Alegerea, coloniștilor se face fără nici o regulă. Reuşita 
colonizărilor este în funcţie şi de caracterul şi de calităţile colo- 
nistului. Se ştie, că. persoanele imorale. şi lipsite de calităţi fizice 
nu se pot aclimatiza în noul lor mediu. Colonistul trebue să, fie 
sănătos, viguros şi moral. In caz contrar, piere cu siguranță în 
locul nou. Avem temeri, că nici această împrejurare nu a fost. în. 
destul observată, la operaţiunile noastre. 

_c) Colonizarea trebue făcută în întregime cu loturi şi cu 
mijloace. Numai loturile integrate pot fi unităţi de producţie. Nu 
satisface singur pământul; mai este necesar să-i fie asigurate 
` colonistului și mijloacele de exploatare. Fără inventar, colonistui 
nu va produce, ci va dispărea. 

Greşelile înşirate aici sub punctele 1—4 sunt mai marcante 
în cursul lucrărilor noastre agrare. Afară de ele mai sunt şi al- 
„tele. Ele toate izvoresc deoparte din nepriceperea celor cari con- 
duc lucrările, iar de altă parte din nepregătirea organelor care ` 
realizează aceste lucrări, 

ION IACOB - 

Punctele dela Alba-Iulia 


'— Un mie examen al unei mari șarlatanii — 


In ziua când d. Iuliu Maniu a apucat în mâinile sale delicate 
frânele aspre ale puterii, o gazetă minoritară din Cluj, pare-mi-se 
Keleti Ujság, a reprodus, fără nici un comentar, cuprinsul in- 
tegral-al faimoasei rezoluţii dela Alba-Iulia, lansată, de conducă- 
torii fostului partid naţional cu prilejul marei adunări de-acum 
zece ' ani. Niciodată cornul de vânătoare al lui don Gomez de 
Sylva, menit să amintească în clipa fericirii. scadenţa unui tra- - 
gio angajament, n'a sunat cu mai mult înţeles în urechile. săr- 
manului Ernani. Noi am priceput rostul acestui discret, dar 
teribil memento, ne-am aşezat, comod, în fotolii, şi aşteptăm a- 
cum desodământul; 

l Minoritățile din România se cred îndreptăţite, astăzi, să 
pretindă noului guvern realizarea acelor puncte din hotărârile 
amintite, cari le garantează o complectă autonomie naţională, 
pe porţiunea de teritoriu unde locuiesc. Textul precis, pe care 
ele îl invoacă în favoarea, lor, glăsuieşte astfel: — „Fiecare popor 
se va instrui, administră și judecă în limba sa proprie prin in- 
divizi din sânul său şi fiecare popor va primi drept de reprezen- 
tare în Corpurile legiuitoare şi la guvernarea. țării în proporţie 
cu numărul indivizilor ce-l alcătuiesc“. 

Două, întrebări, a căror însemnătate, după cum vedeţi, nu 
nare să fie egală. se impun curiozităţii noastre în urma, schim- 
bărilor politice din ultima vreme. Prima: Cum va plăti d. Tuliw 
Maniu polita ce i se prezintă spre achitare? A doua: Pe cine 
angajează rezoluţia dela Alba-Iulia? La cea dintâi dintre între- 
bări nu & greu de răspuns. După, cât știm, d. Iuliu Maniu nu 
prea are obiceiul să-şi plătească datoriile. Prin urmare, credi- 
torii vor puteă, și de astădată, să aştepte. Intrebarea a doua se 
complică puţin. Pentru a o descurcă, e nevoie de o scurtă recapi- 
tulare a evenimentelor. 

Afirmăm deia început, că poporul român din Ardeal şi 
Banat ware nicio răspundere în fixarea aşa numitelor hotărâri 
dela Alba-Iulia. El nu le-a cunoscut, nu le-a judecat şi nu-și 
le-a însuşit niciodată. Cei o sută de mii de ţărani, cari s'au 
strâns în jurul istoricei cetăţi în ziua de 1 Decembrie 1918, wau 
venit. să discute directive de guvernământ şi să fixeze condiţiile, 
în cari ar primi să convieţuiască de-acum înainte cu fraţii lor 
din celelalte ţinuturi româneşti. Nimeni nu le-a vorbit despre 
aşa, ceva, iar dacă, totuş, cineva ar fi încercat să tulbure măreaţa 
simplitate a, acelei manifestații naţionale, i s'ar fi răspuns cu 
un formidabil strigăt, ieșit din toate piepturile: — „Trăiască, 
- România-Mare !“ 

i Iată care a fost lozinca acelei zile mult aşteptate, când 
dorul de libertate, tinut în frâu veacuri de-arândul, a putut să-și 
destăinuiască adevărata şi unica sa năzuinţă. Din ceasul când 
România, a declarat război Austro-Ungariei, şi celdintâi grăni- 
"cer al regelui-Ferinand s'a ivit pe crestele Carpaţilor cu baioneta - 
la armă, vechiul program dela 1881 al prudentului nostru comi- 
tet naţional, care revendica autonomia Transilvaniei subt pro- 
tectoratul slăbănog {al Habsburgilor, devenise dintr'odată. un 
mucegăit anacronism. La vremuri de răfuială cumplită, când 
lupta. se dă pe viaţă şi pe moarte, wau ce căuta, soluţiile de 
mijloc, compromisurile alcătuite după reţeta cine ştie cărui spiţer 
politic, târgurile încheiate fără câştig şi fără pagubă după toc- 
meală negustorească în toată rânduiala. 

Din groaznica încăerare a tuturor popoarelor lumii trebuia 
să ieşim sau biruitori, sau zdrobiţi. Dacă ar fi învins ungurii, 
nu ne puteam aşteptă, desigur, la. nicio indulgență din partea 
asupritorilor noştri seculari. Contele Apponyi. paşnicul confe- 
renţiar cu barbă albă de astăzi, al cărui glas. îndulcit predică 
pentru libertatea, naţională cu lirism de cotoi călugărit, se în- 
sărcinase să ne prevestească din bună vreme despre tratamentul 
binevoitor ce si se pregătea, încunjurândur-ne fără milă cu cercul 
de fier al zonei lui culturale. 

Teşind victorioşi noi, n'a fost decât o singură sentinţă de 
executat: Contopirea tuturor românilor în .hotarele: firești ale 
aceleiaş ţări. Poporul român din Ardeal şi Banat, chemat din 
întunericul 'robiei lui politice la o viaţă nouă, n'a stat la îndoială 
nicio clipă, n'a orbecăit să caute formule întortochiate, n'a ză- 
bovit să redacteze protocoale, ci cu instinctul sigur, care cerce- 
tează cugetul neamurilor la marile răspântii ale existenţei lor, 
a simţit adevărata poruncă a vremii şi a exprimat-o în forma, 
cea mai lapidară. . 

Să nu ni se vorbească, deci, despre hotărârile dela Alba-Iulia, 
cu toate punctele, paragrafele şi alineatele lor, din cari se desprinde 
un miros stătut de birou advocaţial, fiindcă nu cunoaştem decât: 
hotărârea dela Alba-Iulia, rostită simplu, subt cerul cuprinzător 

“al libertăţii în faţa lui Dumnezeu, numai cu o vorbă făcătoare de 
minuni: unire! 

Ce rămâne, atunci, din mult trâmbiţata Ai pe care 
o invoacă minoritățile dela noi ca pe un drept al lor, ce li s'a 
recunoscut în clipa solemnă a întemeierii României de astăzi? 
Țara, întreagă a fost legată, fără să ştie, printr'un contract în- 
cheiat'în numele ei? Suntem, oare, datori să respectăm clauzele 
acelei obligații, care ne priveşte pe toți? 
| Chestiunea a mai fost lămurită şi altădată în arik acestei 
reviste. Hotărârile dela Alba-Iulia, produsul unei consfătuiri 
restrânse, ținută cu uşile închise, au fost drămuite și redactate 
într'o cameră de hotel, unde abia putea să pătrundă vitorul acla- 
mărilor de-afară. Punctele, paragrafele şi alineatele lor mau fost 
ratificate niciodată de vreun vot al mulţimii, de vreo consultare 
a voinţii naţionale, de vreun plebiscit popular. Ele nu angajează, 
` prin urmare, decât. pe aceia cari le-au conceput şi g au obligat 
să le înfăptuiască pe de-a'ntregul. , | 

-Si încă ! i 

Unirea Ardealului şi Banatului cu celekiiie Haii romå- 
neşti fiind necondiționată, paragrafele dela hotel „Dacia“ wau 
avut decât caracterul unor deziderate, chiar în forma în care sau 
exprimat. Rezoluţia nu pretindea să-şi întindă mai departe aşe- 
zările ei-decât ;„până la întrunirea prime! Constituante a Româ- 
niei“. Dela început, deci, s'a evitat posibilitatea oricărui fel de. 
conflict între punctele redactate cu prilejul adunării dela Alba- . 
Tulia şi Constituţia, pe care urma so elaboreze Corpurile legiui- 
toare alese pe baza votului universal. Cine şi-ar fi îngăduit fan- 
tazia juridică de a susţine, că nu-știu-care alineat al celebrelor 
hotărâri de-acum zece ani, are mai multă putere de drept de- 
cât acea Lege a Legilor, care stă la temelia însăşi a organizării 
politice în orice stat ? . 

Partidul naţional-ţărănesc a păstrat, totuș, în programul 
său de propagandă, dezideratele rezoluţiei. dela Alba-Iulia, leşi 
acestea ajunseseră în contrazicere cu prevederile constituționale, 
pentru simplul motiv că acest partid declarase în repeţite rân- 
duri. că nu recunoaște, Constituţia votată de Parlamentul liberal . - 
la 1923. Punându-se -din punctul de vedere al unei viitoare ta- 
bula rasa a întregei legiferări din ultimii cinci ani. partizanii 
d-lui Iuliu Maniu au putut să făgăduiască minorităţilor reali- 
zarea atonomiei naţionale pe seama „fiecărui popor“ din Tran- 
silvania. Dar fostul advocat al Mitropoliei unite, în calitatea 
dumisale de chiţibuşar al codurilor, ştia foarte bine: că nu poate 
înfăptui promisiunile afişate într'un moment de însufleţită ge- 
nerozitate WM Alba-Iulia, fără să schimbe mai înainte de orice 
textul însuş al Constituţiei în vigoare. 

Ce sa întâmplat însă? Partidul naţional-țărănesc, care 
proclamase pretutindeni obligaţia sa de a respecta rezoluţia, dela 

Alba-Iulia, sa instalat la putere ridicat, în aparenţă; 'de dorinţa 
străzii, dar căzând la învoială,. în realitate, cu supremul factor 
constituţional], faţă de care sa obligat să renunţe la mult trâm- 
biţata tabula rasa. Intreg guvernul d-lui Iuliu Maniu a depus 
jurământul pe blestemata Constituţie liberală, pe care se legase 
's'o steargă de pe suprafaţa pământului ... Asupra acestui amă- 
nunt, comentariile gazetelor noastre politice au stăruit: prea 
puţin, — din motive lesne de înţeles, — totuș, capitularea ini- 
"Vială îşi are însemnătatea ei, căci, astfel se explică toată tragi- 
comedia cârmuirii actuale. In loc de răzvrătirea iconoclagtilor 
“dărâmători de altare, ni se serveşte o continuitate râncedă, pe 
: toată Hnia. 

N'avem nimic de zis. In opoziţie. d. Iuliu Maniu a urlat 

“cu lupii. Astăzi, când simte pe umerii săi firavi greaua răspun- 
dere a guvernării, nu ştie cum să strângă mai cu grije frânele, 
„să nu se răstoarne căruţa. In această schimbare de atitudine, 
noi descifrăm multe laturi obscure ale aranjamentului subit, în 
„temeiul căruia-d. Iuliu Maniu a primit însărcinarea de a ferici 
tara ajutat de iluștrii români Virgil Madgearu, Eduard Mirto / 
şi Alex. von Vajda, în cartel cu discipolii lui Karl Marx şi cu 
colaborarea desinteresată a sioniştilor . 
; Orice ' compromis îşi are, însă, concertate lui. Partidul 
naţional-ţărănesc, recunoscând din prima zi a venirii sale la 
guvern: Constituţia votată la 1923 de Parlamentul liberal, nu 
mai poate aduce la îndeplinire nici hotărârile dela Alba-Iulia 
„privitoare la drepturile minorităților. Infăptuirea acestor făgă- 
duieli, de-atâtea ori 'repetate, ar echivală cu un act neconstitu- 
ional. pe care, suntem convinși că d. Iuliu Maniu nu-l. va face. 

De ce? Mai întâi, fiindcă niciun guvern românesc n'a căl- 
cat vreodată Constituţia în folosul altora. Al doilea, fiindcă, 
dintre făgădiuielile partidului naţional-ţărănese prea puţine au 
fost sincere. Intrucât mai există un al treilea motiv, să ne daţi 
voie să-l trecem subt tăcere. Pentruce să spunem tot ceeace 
știm? Minoritățile să fie, prin urmare, liniștite. Partidului natio- 
nal-ţărănese nici prin gând nu-i trece să-şi respecte cuvântul 
dat la. vreme de opoziţie. Traducerea în fapt a punctelor dela 
Alba-Iulia, caşi împărţirea moșiilor la ţărani, cași ştergerea 
birurilor, rămâne o şarlatanie regretabilă a unor zile grele, pe 
care numai cei naivi au luat-o serios. 

Noi am fost mai sinceri. Ferindu-ne să amăgim pe concetă- 
țenii noştri de altă naţionaHtate. le-am spus, verde, că niciun 
partid politic din România nu se va încumeta, să realizeze vreo- 
dată. promisiunile dela Alba-Iulia, acordând „fiecărui popor 
dreptul de a se instrui, administra şi judeca în limba sa proprie 
prin indivizi din sânul său“. La discuţia validării alegerii par- 
` tiale dela: Reghin, acum trei ani, în discursul său din Cameră, 
‘d. Octavian Goga, zicea, adresându-se adversarilor săi: — „Eu 

nam rehsrcàt. dela Alba-Iulia decât “simpla, şi monumentala ` 


unire cu ţara. Aceasta este emanaţiunea populară, tot ceeace aţi 
redactat dv într'o cameră de hotel; nu este al poporului, eu 
resping, respinge şi conştiinţa naţională“. Atunci, d. ©. Arge- 
toianu, care se găsea vremelnic în tabăra partidului naţional, 
a întrebat : — „Domnule Goga, ai zis un cuvânt grav: respingi 
cele' dela Alba-lulia: ?** Tar d. Octavian Goga a repetat: — ,„Res- 


ping totul, afară dă ideia unirii“. Nu mai trebuie să spunem; 
că partizanii d-lui Tuliu Maniu sau arătat foarte scandalizaţi 


de această declaraţie temerară. Evanghelia lor era rozaluji dela 
Alba-Iulia . | 

Câtă făţărnicie! Iată, partidul național- -tărănesc a fost înstalat 
astăzi la cârma ţării. El se găseşte acolo, fireşte, pentru a-şi 
îndeplini crezul său politic.. Pentru a face a doua, expropriere. 
Pentru a desfiinţa jandarmeria. Pentru a acorda amnistia, gene- 
rală tuturor delicvenţilor. Pentru a ierta impozitele. Pentru 


-a ieftini viaţa. Pentru a pune în aplicare paragrafele rezoluţiei . 


dela Alba-Iulia. Ei bine, să-l vedem la lucru! Se va întâmplă, 


din două una. Sau va încerca să se ţină de vorbă, şi atunci își 


va frânge gâtul mai repede decât îşi închipuiesc proprii lui 
duşmani ; sau îşi va da seama de prăpastia, spre care se în- 
dreaptă şi va prefera să rămână de minciună. 

Ne rămăşim că, ori de câteori d. Iuliu Maniu va fi prins 
în cleştele unei dileme asemănătoare, va prefera a doua alterna- 
tivă. Ceeace însemnează, că alineatele hotărârilor dela Alba- 


Iulia vor rămânea mai departe acolo unde se găsec în momentul 


des fată: pe hârtie... Zadarnic sună cornul de vânătoare al 
lui don Gomez de Sylva, cerând împlinirea legământului fatal. 
Ernani se face că n 'aude !. 

ALEXANDRU HODOȘ 

Ungaria după zece anij 


— Cum se înfățișează noul spirit naţionalist maghiar — 


Zilele acestea sau împlinit zece ani de când măcelul môn- 
dial s'a terminat, Ungaria a fost supusă judecății fatale, iar 

popoarelor tonvieţuitoare li s'a făcut dreptatea râvnită de sute 
da ani. Două lustruri sunt de ajuns pentru a face o balanţă a 
rezultatelor politice din noua Ungarie, atât pe tărâmul orîn- 
duielilor lăuntrice, cât şi în relaţiile cu statele din afară. 

Verdictul istoric sa pronunţat atât de neaşteptat - pentru 
unguri, încât, aceştia, surprinşi de evenimentele, care au pro-.: 
dus fapte împlinite, atinşi pe de-asupra de un daltonism fatal, 
şi-au pierdut busola orientării spre realitate. ` 

Aliaţii recunoscuseră de mult ca stat beligerant Cehoslo- 
vacia, precum se cunoșteau ca satisfăcute şi pretenţiile teri- 
toriale ale românilor şi sârbilor. Totuşi, poporul maghiar ere- 
dul, legănându-se în iluzii cu prilejul tratativelor de pace, aş- 
tepta cu un discurs clasic al faimosului Apponyi să înduplece 
inimele 'călite ale învingătorilor şi să hotărască menţinerea, ho- 
tarelor vechi. Cu drept cuvânt a caracterizat în 1917 bărbatul 
politic ceh Kramarz pe conducătorii ungurilor astfel: „Ei au 
fost iscusiți dearândul veacurilor în chestii mărunte, dar pen- 
tru probleme mai largi le-a lipsit simțul trebuincios“. 

De fapt, poporul unguresc, cu firea, lui contemplativă, în- 
clinată spre a crede în desnodăminte misterioase, îşi aştepta 
izbăvirea cu un fanatism morbid, dela străinătate. Aşa au aştep- 
tat ungurii în cursul istoriei ajutorul prinților arpadieni. is- 

goniţi în Polonia, împotrva 'stăpânirei Germaniei, aşa au aş- 
teptat eliberarea Ungariei dela domnitorul Rakoczi, exilat în 
Turcia, așa au aşteptat să se întoarcă în ţară! din exil Kossuth cu 
1aribaldă, cu puşti şi cu legionari... lar acum ungurii au un alt 
idol, un alt Messia. E binevoitorul lord engiez, care a convins ' 
pe conducătorii acestei ţări să renunţe „deocamdată dla inte- 
gritatea, teritorială, deoarece pentru un moment aceasta nu se 
poate înfăptui, ci dimpotrivă adânceşte antagonismul dintre Un- 
garia şi statele succesorale, şi să accepte ideea revizuirei trata- 
dului dela Trianon, alipindu-se Ungariei ţinuturile limitrofe cu 
populaţie maghiară. Astfel lordul de pe malurile Tamisei, de- 
venit dintr'odată un „mare maghiar“, se comportă ca un feroce 
apostol al cauzei ungurești şi prin netăgăduita influenţă, pe 
“care. o are asupra opiniei publice mondiale aduce servicii nepre- 
tuite acţiunei revizioniste. Dar poporul unguresc aşteaptă cu -0 
încredere neclintită rezultate pozitive ale acţiunei lordului Rot- 
hermere, El vrea să vadă aievea isgonirea cehilor şi valahilor. 

Până la atingerea acestui scop, lordul Rothermere este ru- 
pat să contribuie la ridicarea „bisericei isbăvirei“ (el este pa- 
tronul'ei), să ajute pe gazetarii unguri, să ocrotească pe refu- 
giaţi (în trei rânduri a trimes sume considerabile), şi să nu-şi 
uite nici de instituţiile sociale. 7 

Uniuni şi organizații publice, precum și nenumărați par- 
ticclari îşi prezintă contul în nădejdea 'revizuirei. Publicul fa- 
natizat de triumviratul revizionist Rothermere-Rakosi-Nagy nu 
ascultă de povețele puţinilor bărbaţi cu simţ real, cari cumpă- 
Nese posibilitățile actuale și ajung la convingerea că Liga Na- 
tiunilor mult timp, nu va încerca modificalrea tratatelor de 
pace, iar. presupunând absurditatea, admițând că sar decreta 
revizuirea frontierelor, unde este puterea baionetelor, care ar 
urma să pună în valoare noile hotărâri ? In schimb împotrivă 
unor astfel de hotărâri se găsesc milioane de baionete în ar- 
matele  Micei Inţelegeri. Cele trei mii de telegrame, trimise Li- 
gei Naţiunilor de către societăţile iredentiste ungurești, în care 
se cere revizuirea păcii dela Trianon cu un strigăt de durere 
Şi ameninţări ascunse, vor avea numai un rezultat platonic. 


x a $ 


Mântuirea situației sale externe, Ungaria o așteaptă dela 
Tordul Rothermere, dar în chestiile curente ale ţării bărbatul 
„„brovidenţial'* rămâne contele Bethlen. 

” Am arătat în mai multe rânduri concepţia lui cu privire 
da politica externă. După multe dibuiri puţin reușite, a reali- 
zat înţelegerea politică, deocamdată problematică. cu Italia. Sa- 
'erul-egoism al italienilor sa manifestat cu ocazia încheierei 
convenției comerciale ungaro-italiene. Dela data ei (aproape doi 
ani) exportul Ungariei în Italia scade, în schimb importul 

creşte. Pr&sa şi opoziţia din Parlament agită mereu această cu- 
~ rioasă deevoltare a raporturilor italo-maghiare. 

Contele Bethlen, ce e drept, a consolidat viaţa politică a 
Ungariei, exercitând asupra ţării o dictatură, iscusită, observând 
“în acelaş timp, toate exigenţele constituţionalismului. modern. 
Puterea. excepţională a'căpătat-o cu prilejul acordării imprumu- 
tului de către Liga Naţiunilor. Măsurile fiscale draştice ce sau 
aplicat faţă de contribuabili au ruinat însă economiile particu- 
lare şi au degradat ţara în relaţiile economice cu străinătatea. 
Una dintre stipulaţiile împrumutului a fost ca Ungaria să se 
supună principiului comerţului liber, reducând tariful vamal şi 
renunțând la izolarea, ei economică. In acest înțeles, Ungaria a 
fost silită să încheie o convenţie comercială cu Franţa, despre 
caro economiştii unguri au constatat că numai Franţa Sa bu- 
curat de avantagii economice, principiul reciprocităţii fiind des- 
considerat cu desăvârşire. 

După aceasta, în urma unor lungi negocieri de doi ani, un- 
gurii au cedat cehilor şi au încheiat o convenţie comercială, de- 
testată de toţi factorii economici ai ţării, deoarece lasă drumuri 
largi produselor industriale cehe, în acelaş timp produsele- a- 
gricole ungare n'au acces liber în Cehoslovacia. Convenții destul 
de oneroase a încheiat Ungaria şi cu Austria şi cu Polonia. In 
cercurile oficiale se afirmă periodic necesitatea revizuirei a- 
cestor convenţii -păgubitoare şi parţial s'au şi început negocie- 
rile pentru o schimbare a lor. 

„Este simptomatică ţinuta, Germaniei fată de Ungaria, Ger- 
mania după război a urmat o politică externă forţată oportu- 
nistă -şi până îşi vede ocupate ţinuturile Rinului nu poate să 
fie propi váduitoaros sgomotoasă a revizuirei tratatelor de pace, 
deci pentru Ungaria nu reprezintă actualmente un sprijin efec- 
tiv de ordin potitic extern. Dimpotrivă prin pactul dela Locarno- 
tăindu-se avântul aspirațiilor germane spre apus, Germania lu- 
crează pentru îndeplinirea visului ei tradiţional „Drang nach 
Osten“. În drumul ei apropiat se află Ungaria. care după în- 
făptuirea „Anschluss“-ului va ajunge în nemijlocită apropiere 
cu Germania. Aceasta consideră Ungaria ca o potrivită. colonie 
pentru programul ei de expansiune spre răsărit. Este curios că 
chiar „rasiștii unguri, cari. au avut strânse legături cu naţio- 
naliştii germani, atrag atenţiunea opiniei publice asupra pri- 
mejdiei teutonice. (In revista săptămânală „El6ărs“, Sentinela). 
In chipul acesta se explică faptul, că delegaţii germani, „trimişi 
săptămâna trecută la Budapesta pentru a încheia, o convenție 
comercială, sau întors la Berlin fără nici un rezultat, arătân- 
du-se intransigenţi în pretenţiile lor. Germania preferă să bene- 
ficieze şi în viitor de „clauza celei mai favorizate națiuni“, de: 
oarece conyenţiile zugrăvite mai sus asigură și produselor ïn- 
dustriale germane pătrunderea în Ungaria în condiţii favora- 

bile, atâta timp cât Germania prin taxele vamale urcate îm- 
piedică exportul produselor agricole ungare şi al animalelor, 
preferind ca nevoile acestea să fie satisfăcute de către Danemarca 
şi America, Balanța comerţului extern faţă de Germania arată 
un pasiv de 100 milioane de- mărci, care se va urca anul acestă 
în lipsa unei convenţii comerciale. Pricina acestei situaţii se 
datorează. intenţiilor politice externe ale Germaniei, care vrea 
să subjuge economiceşte Ungaria. 
B F * * > 
După zece ani, cercurile diriguitoare cât şi făuritorii opi- 
niei publice au creat noui platforme potrivite Zvoluţiei recente, 
cu privire la aspiraţiile istorice ale neamului unguresc. Pe lângă 
contele Bethlen, cea mai marcantă personalitate a vieţii publice 
maghiare e, desigur, ministrul Instrucţiei publice. contele Kle 
belsberg. El este apostolul aşa zisei „supremaţii culturale ungare“, 
cea mai straşnică armă — după el — faţă de satele succesorale - 
înapoiate în cultură. Stăruinţelor sale se datorește. că Ungaria 
are azi cinci Universităţi, dintre cari acelea din Szegedin şi 
Dobriţin au ajuns să satisfacă exigenţele unui învăţământ su- 
verior modern. La iniţiativa lui s'a constituit „Comitetul pen- 
ru explorarea Sesului unguresc“, popularizând rezultatele a- 
"aTo- biologice, care pot-fi de folos gospodarilor unguri. El a în- 
| fiinţat în străinătate Colegiile ungureşti, cari urmăresc scopuri 
diverse, ca : desăvârşirea studiilor tinerilor licenţiaţi de taleni ` 
de-acasă şi propaganda mai eficace pentru cauza maghiară. În 
bugetul ţării, departamentul contelui Klebelsberg figurează. cu 
sume excesiv de mari faţă de înaintașii lui pe acest tărâm. Con- 
tele Klebelsberg îşi propovăduieşte ideile culese întrun volum 
cu titlul „Neo-naţionalism'. După concepţia lui, care a produs 
o vie polemică în presa ungară, generaţia de azi trebuie să pă- 
răsească ideile tradiţionale, croite pentru Ungaria veche şi să-şi 
<reieze noua. ideologie potrivită împrejurărilor ivite după răsboi, 
şi ridicând valoarea morală şi materială a ţării să atingă 
scopul final : reînvierea vechii Ungarii. 
= Revista „Magyar Szemle“ care are în fruntea comitetului . 
de redacţie pe contele Bethlen, deci putem presupune că ideile 
ce pornesc de aici sunt aprobate de primul ministru maghiar, 
a publicat un editorial, având răsunetul cuvenit în opinia pu- 
blică. „Spre o Ungarie-Nouă“ este titlul articolului. conform 
căruia moştenirea sfântului Ştefan nu este a unei majorităţi, 
nici a unei minorităţi. nu este a boierilor (magnaţilor) şi nici 
nu este numai a ungurilor, ci ea aparţine tuturor cari, viețuiesc 
pe plaiurile Carpaţilor, şi cari au lucrat şi au sângerat pentru 
„acest pământ. Spiritul neo-naţionalist maghiar nu caută neîn- 
țelegeri cu croații, slovacii şi românii. Autorul ne asigură, “că 
generaţia . crescută în acest spirit nu va fi ca Bourbonii, ci va 
primi orice condiţie justă pentru a. ajunge la o înţelegere cu 

naționalităţile. D. Ladislau Ottlik, autorul articolului, pornește 

dela ideia că imperul sfântului Stefan cu vremea se va restaura 

în vechea lui integritate teritorială, deși deocamdată: declaraţiile. 

oficiale, făcute de către puterile mari, nu sunt favorabile revi- 

zuirei tratatelor. Dar acele puteri, în. clipa hotărâtoare, ‘vor 

sprijini pe cel mai tare. Cu croații se va încheia o. uniune fe- 

derativă, prin care se vor respecta toate aspiraţile naţionale ale . 
acestui popor. Slovacii ar urma să capete dela unguri, pătrunşi 

de curentul neo-naţionalist, autonomie completă, culturală şi ad- 

ministrativă în judeţe şi comune, în schimb slovacii vor trebui 

să renunţe la ţinuturile locuite de populaţie curată ungurească. 

Cum slovacii n'au educaţia politică trebuincioasă pentru a-şi 

2unoâşte interesele vitale, misiunea ungurilor este să le trezească. 

conştiinţa naţională. In caz, când slovacii n'ar renunţa la finu- 

turile politice de azi, ungurii primesc sistemul bilinguist, la fel 

tu. acela, din Federaţia din Africa de Sud. Mai grea este situa- 

ţia cu românii din Transilvania, deoarece aceştia, — contrar slo- 

vacilor şi croaților, — formează o parte integrală a poporului 

românesc din Regat. Faţă de români, spune autorul, ungurii de: 

odinioară au arătat un dispreţ și o milă binevoitoare. Actuala. 

generaţie românească nutreşte, fireşte, sentimente duşmănoase 

faţă de unguri, prin urmare trebuie să crească o altă generație, 
care nu va mai putea tolera, pe uzurpatorii din vechiul Regat, . 
Viitorii conducători români vor urma cărările evoluţiei istorice 

şi vor crea împreună cu celelalte două naţiuni „Transilvania in- 

dependerită““, potrivită noilor împrejurări. (Tres POI RE din 

Constituţia veche a Ardealului). 

Cu prilejul aniversării de zece ani a incetării ostilităţilor; 
presa ungară consacră, lungi articole situaţiei create după răs- 
boi, cari conctud că statele succesorale sunt în descompunere şi 
antagonismul dintre popoarele acestor state a atins limitele ex- 
treme. Ochii ungurilor trebue să fie ajintiţi in deosebi asupra. 
ținuturilor rutene, cărora Conferinţa de. pace le-a promis au- 
tonomie, Acestea formează punctul archimedic, care poate să. 
“răstoarne şubreda alcătuire a statului cehoslovac. 

Ideia neo-naţionalismului şi a neo-patriotismului este spri- 
jinită şi de ungurii din statele vecine, cari ţin contact strâns. 
zu cei din patria-mumă. Ziarele naţionaliste din Budapesta ca- 
pătă, zilnic scrisori dela intelectualii minoritari din „teritoriile: 
ocupate“, cari dau poveţe cercurilor diriguitoare ungare. Unii 
publică chiar articole cu privire la „Noua Ungarie“, afirmând 
că în cursul timpului s'au produs schimbări însemnate pe tărâ- 
mul cultural, bisericesc, juridic şi mai ales reforma agrară a 
lăsat urme adânci în viaţa popoarelor din statele succesorale. 
Toate acestea așezăminte vor trebui respectate, fără a se aplica 
metodele de răshunare. Oricât de logice ar fi aceste argumente 
(acceptând premisa dela care pornesc), totuşi ziarele care pu- 

; 
blică astfel de idei observă că „nu împărtăşesc părerile desvol-: 


tate de autor“. 


x * 


* 


= Aşa se înfăţişează mentalitatea cercurilor conducătoare: 
maghiare după zece ani de pace. Societatea, ajutată de 
autorităţile de stat, își concentrează toate energiile pentru 
a convinge străinătatea de necesitatea revizuirei tratatului dela 
Trianon. Paralel cu aceasta. se sădesc seminţele neînțelegerilor: 
între popoarele unite în alte state şi se croiesc teorii pentru o 
viitoare convieţuire. Aceste aberaţii și aceste nădejdi. sunt atât. 
de 'înrădăcinate, încât vor mai trece câteva, decenii pentru ca 
poporul unguresc să, se convingă cât de iluzioniști au fost fău-- 
ritorii lor. 
M. B. RUCĂREANU.. 

Alba Iulia lor = 

Cu venirea, lui la putere, partidul naţional-țărănist s'a cla- 
sat în mod definitiv ca partid de agitaţie, străin de orice pre- 
gătire şi concepţie de guvernământ. Proba este făcută și era 
necesar să se facă. Grija e a celor cari poartă răspunderea, desti— . 
nelor noastre, ca ea să nu ne coste prea scump. 

Nesigur pe virtuțile lui creatoare, partidul național-ţărănist 
a agitat până în ultima, clipă, cerând să i se dea puterea; dar, până 
în ultima clipă n'a crezut nimic realizabil din ceea, ce făcea să 
urle masele adunate sub balcoanele cluburilor. Hotărirea Inaltei 
Resenţe a surprins soborul salvatorilor de ţară în cea mai de- 
săvârşită lipsă de pregătire. Chemat să ia conducerea, treburilor 
noastre publice, partidul naţional-țărănist sa trezit brusc, ca 
dintr'o beţie urâtă. In cadrele partidului nimic nu era orga- 
nizat pentru guvernare. Primele poziţii ale puterii au rămas 
multe zile neocupate, pentrucă din masa turbure a gloatelor 
naţional-ţărăniste în dezordine, nimenia nu ştia încotro să o 
apuce şi ce i se cuvine. In volbura evenimentelor, cari se pre- 
cipită de trei săptămâni, fenomenul acesta caracteristic pare 
a fi scăpat observaţiei. Cronica zilei, interesată şi pertidă, a 
trecut absentă pe lângă el; nu e pierdut însă pentru istoria a- 
cestor importante momente în evoluţia noastră politică, Parti- 
dul naţional-ţărănist, venit la putere după o îndelungă și sgo- 
motoasă activitate critică, n'a avut nici miniştri, nici secretari 
generali de ministere, nici prefecţi, nici conducători de insti- 
tuţii, gata să treacă la postul de comandă ca într'o desfăşurare 
geometrică. Revizuiţi cu obiectivitate faptele de până acum ale 
guvernului şi vă veţi convinge că nu exagerăm nimic. Cu mare 
caznă, d. Maniu a isbutit să prezinte Regenţei o compoziţie mi- - 
nisterială. Dar ea nu era expresia unei selecţionări de valori 
echilibrate, ci un amalgam turbure de incompetențe pretenţioase, 
care din primul moment à dat naştere: la complicaţii de foarte 
urât conţinut. Atitudinea d-lui Sever Bocu. nemulţumit de mi- 

nisterul fără, portofoliu al Banatului, anume creat pentru d-sa, 
întruchipează o stare de spirit de caracter general în sânul par- 
tidului de la guvern. Apelul făcut la o personalitate din parti- 
dul poporului, pentru ocuparea portofoliului Finanţelor, aşa de 
important în împrejurările “actuale, dovedește o complectă. lipsă 
de oâineni şi de pregătire. Timp de două săptămâni prefecturile, 
au stat fără titulari. In „marele şi popularul“ partid național- 
„țărănist nu se găsiau cei 74 conducători de judeţe ; iar când, 
"în sfârşit, ministerul de Interne şi-a dat seama că nu mai poate 
ial această stare de lucruri, în fruntea prefecturilor au 
apărut oameni fără nici un trecut, persoane obscure culese din 
grămadă, tineri începători fără autoritate şi fără experienţă. 
Pentru cele 15 ministere cu portofoliu, în majoritatea cazuri-: 
lor nici până astăzi nu s'au desemnat secretarii generali.  Con- 
ducerea partidului ezită şi preteră în locurile lor funcţionari cu 
delegaţie, cari să scoată din încurcătură unanima, incompetenţă, 
ministerială a cabinetului d-lui Iuliu Maniu, acest nou Mesia 
al democraţiei, tără viziuni şi tără apostoli: i 
E inutil să insistăm asupra haosului, care domneşte: la fie- 
care minister în parte. Cea mai caracteristică, e, desigur, situá- 
tia d-lui Aurel Vlad la Arte care nu ştie ce să facă cu direc- 
țiunile Teatrelor Naţionale. Oamenii aceștia, cari au ştiut să 
monteze atâtea cunoscute mascarade de stradă sunt incapabili 
să descopere cinci oameni serioşi şi cu pregătire pentru condu- 
cerea, scenelor noastre oficiale. La Iaşi a fost inventat director ` 
un domn Iordan, de meserie profesor, iar la Craiova teatrul a. 
fost dat pe mâna unui avocat obscur. Amândoi -au tôt atâta com=. 
petenţă în materie, câtă are şi ministrul care i-a numit. a 
Aşa, stau lucrurile în guvernul actual, care se crede de mi- 
siune divină pentru fericirea României Mari. In schimb, înä- 
inte 'de a-şi fi formulat un program de guvernământ, guvernul 
d-lui Maniu s'a grăbit să deslănţuie curentele de periferie, su- 
primând starea de asediu, ridicând censura preventivă a -pre- 
sei şi decretând desființarea jandarmeriei. Şi haosul: creşte. La 
Bucureşti primul procuror, un ofiţer superior şi prefectul po- : 
liţiei sunt luaţi cu asalt- de comunişti, în judeţul Huniedoara, 
un notar cu familia lui e maltratat până la suprimare de ţă- 
ranii,. cari cer restituirea impozitelor : la Săcărâmb inginerul 
"şef al exploatării miniere e ucis pentrucă apăra cu credinţă _ 
perimetrele statului ; la Borșa jandarmul e suprimat înainte de 
a-l desfiinţa d: Vaida, la Petroşeni se cântă Internaționala şi 
se cere abrogarea, tuturor legilor româneşti de după unire; iar 
pretutindenea primarii, notarii. perceptorii, preoţii şi învăţă- 
torii îşi părăsesc gospodăriile şi slujba, pentru a nu-şi lăsa, pie- 
lea, 'zălog în mânele „justiţiei populare“, simplistă şi feroce. 
Anarhia din sânul partidului naţional-țărănist s'a. revăr- 
sat în subsolul păturelor populare şi fierbe surd microbul, care. 

-se va revărsa în curând. cao lavă potopitoare peste ţară. Năuc 
încă de nepregătirea, în care l’a surprins hotărârea Regenţei de 
da 9 Noembrie, guvernul d-lui Maniu se minte pe sine, gâdilat 
-de osanalele perfide ale presei din Sărindarul suspect, democrat, 
independent şi subversiv, şi nu-şi dă seama că încă n'a isbutit, 
după trei săptămâni, să ţină cu mână sigură hauria autorità- 
tii conducătoare. 
Ty 

Şi iată e întâi Decembrie. Ursita înoadă primul deceniu 
-de la ziua cea mare a unirii Ardealului cu para românească ' 
liberă. Dar ce curbă inutilă şi primejdioasă am descris în des- 
tăşurarea marelui fapt! Acum zece ani se scurgeau din munţi 
Şi din văi ţărani şi „domni“, mânaţi de acelaş imbold puternic 
“spre cetatea Bălgradului, fără convocări ademenitoare şi fără în- 
-Jemnurile cetelor de chemăriști. Un singur gând ardea în vatra 
sufletească a unui întreg popor şi uniforma celui dintâi 
-ofițer român întâlnit acolo luase proporţii de simbol. Astăzi gu- 
vernul celor ce alergau la praznicul naţional de la Alba Iulia, 
“pentru a se declara mai târziu singurii autori autentici ai unirii, 
“amână serbările comemorative, iar în întreg Ardealul se cântă 
Internaționala şi se strigă „afară cu regăţenii“. 

Nu ştim cari vor fi fost motivele intime ale acestei amânări 
inexplicabile. Guvernul zice că n'a avut vreme să facă pregă- 
tirile necesare, şi îl credem. Pentru ziua aceasta, pe care parti- 
-dul naţional-ţărănist o văzuse din perspectiva opoziţiei, d. Iuliu 
„Maniu pregătise din vreme un altfel de discurs. Omului îi tre- 
buie deci răgaz să-și compună o atitudine conformă împreju- 
„rărilor de azi şi vom recunoaşte că era prea, scurt termenul de 
“trei săptămâni pentru ca d. Maniu să-şi poată prepara un nou 
discurs, 

Nepregătit pentru guvernare, partidul național- țărănist se 
mărturiseşte incapabil de a intra în ritmul de acum zece ani al 
simţirii naţionale. Pentru orice alt guvern serbările comemora- 
tive dela Alba-Iulia n'ar fi impus un efort nefiresc. Bătrâna 
«etate e mereu acolo pe malurile Ampoiului, ca şi pe vremea 
Voevodului Mihai şi drumuri sunt destule să ne adune pe toţi, 
„mari şi mici, într'o zi de curată bucurie. Ce pregătiri n'a 
-avut vreme să facă guvernul d-lui Maniu? Ca obstacole i-au stat 
-în cale,. de nu le-a putut învinge în timp de trei săptămâni? 
-Cu două echipe de pionieri pentru lucrări de înfrumusețare și 
„adăpost şi cu un prefect harnic serbarea sar fi putut ţine în 
-cele i bune condiții. 

Totbşi guvernul d-lui Iuliu Maniu a amânat serbarea popu- 
.lară dela fața locului, deşi partidul d-sale făcuse din ziua a- 
ceasta un obiect de agitație în opoziție. Partidul naţional-ţără- 
nist contesta guvernului liberal dreptul de a patrona orice mani- 
festație în legătură cu actul dela Alba Iulia, şi ceruse puterea 

pe. motivul că „poporul revoltat“ nu va suferi această profani- 
zare. Mai mult, iniţiativa „Astrei“ de a organiza serbările- co- 


memorative, înafară de orice patronaj politic, a fost combătută. 


cu. înverșunare de oamenii şi ziarele d-lui Maniu, susţinând că, 
„poporul“ cere un guvern national- -ţărănist, care să facă ono- 
rurile în bătrâna cetate a unirii. 

D. Iuliu Maniu e azi la guvern, aşa cum a vrut „poporul“, 
dar serbările sau amânat: De ce nu vrea guvernul să împli- 
nească hotărârea „poporului“ şi de ce nu porneşte în alai de 


sărbătoare la Alba-lulia? Nu vi se pare ciudată această ezitare? 


Nu credeţi, că altceva a determinat neaşteptata, amânare? Şi 


nu întrezăriţi în atmosfera de vrajbă şi dezordine, pe care a. 


lăsat-o în urma sa activitatea de opoziţie a partidului naţional, 
imposibilitatea guvernului de a fi în sentimentul mulţimii? In ade- 
văr, partidul național- -tărănist este în locul partidului liberal. 


Spiritul publice însă nu s'a schimbat şi la Alba-Iulia nu putem. l 


merge, când din toate părțile se cântă Internaționala şi se strigă, 
contra fraţilor din fosta țară liberă. | 

„ Dar mai e un motiv, care a făcut să se mute ziua de 1 De- 
tembrie în luna înflorită a lui Mai. Partidul naţional-ţărănist 
și-a creat acum un an o Alba-Iulia proprie. La 6 Mai va fi 


anul dela acest „mare eveniment“ şi fiindcă nu se poate face - 


acum comemorarea. celor zece ani împliniţi dela unire, faptul 
se va sărbători deodată cu celalaltă comemorare, aşa -de scumpă. 
guvernului, a unei întruniri cu discursuri aţâţătoare. 


Incăodată, politicianismul învinge acolo unde se zice că se. 


zămisleşte o „eră nouă“. Şi încăodată partidul najţional-ţărănist 
subordonează actele naţionale măruntelor socoteli de partid. 
Alba-Iulia a murit! O îngroapă guvernul la 6 Maiu viitor. - 


D. I. CUCU. 
i 

GAZETA RIMATĂ 


Roata... 


Partidul național-tărănesc, în 
cartel electoral cu maghiarii, saşii, ' 
şvabii, evreii sioniști şi socialiștii, 
şi-a ales ca semn distinctiv un cerc 
închis. 


Sosesc alegerile iarăş, 

Şi iată-l pe Maniu tovarăş 
Cu saşii şi cu comuniştii, 

Cu şealii şi cu sioniştii . . . 
Dintr un hotar în alt hotar, 
Guvern-i foarte popular, 

Si de alegeri nu-i e frică... 
Dar încă o propteă nu strică! 
* Printre "nchinări şi pupăluri, 
In cinstea-acestei legături, 
Ortacii veseli şi-au ales, 

Pe liste-un semn cu. înțeles. 
Priviți-l colea pe hârtie: 

E un inel de cununie. 


Simi un misterios îndemn, 


Să caut tâlcu-acestui semn, 
Şi-mi trec în stol pe dinainte, 

Şi, rând pe rând, îmi vin în minte, 


Din ul trecutului cuvou, 
Stârnind un amuzant ecou, 
Atåtea pertructări defuncle, - 
Cu paragrafe şi cu puncte... 
Deci, semnu-i foarte nimerit: 
Nare 'ucepul, ware sfârşit, 
O circulară suferinja | 
In formă de circomferinţă ! 


Dar tol nu-i încă de ajuns, 
Căci tălcul, dacă Pam pătruns 
Printre perțidele eresuri, 

Mai are şi-alte înţelesuri. 

Un cerc închis, de ti-e pe plac, 
Se-useamănă şi cun colac, 

O bugetară pricopseală 
. Dupà-o colindă-electorală. 

Şi n fine, dacă nu greşesc, 
“Mai lesne îmi închipuiesc, 

Că semnul (fără nicio hulă) 
E capul lui Maniu: o nulă! 


EPILOG 


Alegerile s'or sfârşi, 

Vor trece zile scurte, şi 

Iar o să-i huiduiască gloata! 
Așa se cam întoarce roata... . 


PANTELIMON DIURNĂ ta, 
— fost şi viitor deputat —. » : 

S'a pierdut contractul! — A fost 
forfoteală mare, vreme de câteva 
zile, în tabăra, foilor independente 
dela Bucureşti. Nu se ştie precis 
-din ce văgăună de cerneală a ţâş- 
nit zvonul alarmant, împroşcânăd 
-picături de emoție spre cele patru 
"vânturi; dar, dintr'odată, au sărit 
ca surprinși de poliție toţi blumen- 
felzii de pe strada Sărindar! In- 
chipuiţi-vă, un nu-ştiu-cine dela 
-gazetă a dat de veste, că a dispă- 
rut din arhivele statului actul de 
unire al Banatului, redactat la Al- 
ba-lulia la 1 Decembrie. 1918 şi 
iscălit manu propria de o seamă de 
fruntaşi bănăţeni în cap (ca să 
zicem asa) cu d. Aurel Cosma. 

Fel de fel de versiuni contradic- 
torii au circulat în legătură cu a- 
ceastă misterioasă dispariţie, Unii 
vorbeau despre o lovituă diabolică 
a partidului liberal, icare, retră: 
'gându-se dela putere pe neaştepta- 
te, a dus cu el istoricul perga- 
»ment, ca să facă imposibilă câr- 

““muirea d-lui Iuliu Maniu. Alţii 
pretindeau, că furtul au fost pus 


NSEMNĂR 





so 


ia cale de „Ungurii cari se deşteap- 
tă“ cu scopul de a dovedi mai tår- 
ziu, că alipirea Banatului sa făcut 
tără document în regulă, semnat 
de ambele părţi şi autentificat la, 
Societatea Naţiunilor. In fine, câți- 
va răutăcioşi au trâmbițat pretu- 
tindeni, că actul de unire al Bana- 
tului a fost dosit de anumiţi duş- 
mani personali ai d-lui Sever Bocu, 
pentru a face inutil locul, pe care 
acest, distins fiu al Lipovei îl ocupă 
în guvern. 

Din fericire, toate aceste presupu- 
neri s'au dovedit a fi neîntemeiate. 
Protocolul cu pricina n'a putut să 
dispară, pentru simplul motiv, că 
n'a existat niciodată. Nu s'a redac- 
tat nicicând un contract scris, pe 
temeiul căruia Banatul să fi con- 
simţit să se contopească, în famila, 
cea mare a României de astăzi. 
Bănăţenii ne sunt fraţi de sânge, 
nu rude prin alianţă !.. 

Această întâmplare buclucaşă, cu 
sfârşit atât de amuzant, a'scos la 
iveală încă odată cele două concepţii 
deosebite, — n'am vrea să spunem 

<hiar:-. opuse, -— despre legitimi- 
“tatea istorică a unităţii noastre na- 
tonat. Pe marginele dantelate ale 
glumei, încrestăm câteva observări 
serioase. 

Iată cum vine vorba. Sunt unii 
„oameni politiçi . din provinciile- -ali- 
‘pite (nu. mai avem nevoie să preci- 
zăm în ce partid sau aciuit), cari 
mărturisesc adânca lor convingere, 
că minunata clădire a României- 
întregite, pe care atâţia n'au cute- 
zat so. nădăjduiască, nu se inteme- 
iază nici pe comunitatea sufletea- 
iscă, veche de câteva veacuri, dintre 
vomânii despărțiți de vitregia soar- 
“tei prin hotare nedrepte, nici pe 


“sacrificiul de bună voie consimțit 


al vechiului Regat, atât de eroic 
ieri, şi atât de hulit astăzi, 
pe setea de libertate a ținuturilor 
româneşti îngenunchiate subt stă- 
'pâniri străine, ci pe paragrafele cu 
grije ticluite ale unui pact redac- 
tat într'o cameră de hotel, la Alba- 
Iulia, în vreme. ce o sută de mii de 
țărani strigau: „Trăiască România 
-Mare !* 
Vă puteţi închipui ce sar întâm- 
pla, dacă, Doamne fereşte, cineva 
ar face să dispară de-a binelea pac- 
tul dela Alba-Iulia! Pe ce bază 
juridică am trăi în cuprinsul hota- 
relor României-întregite? Cine ne-ar 
mai garanta, că voim să fim cu 
adevărat uniţi? Zvonul despre pier- 
derea actului de unire (care n'a 
existat niciodată !) al Banâtului 
“ne-a adus aminte, că unii dintre 
„noi mai profesează încă o concepţie 
“contractuală a unităţii noastre na- 
‘tionale.  Sărmanele victime ale 
:autodeterminării ! Ele nu știu, că 
„peceţile sângelui n'au nevoie să fie 
“păstrate în nicio arhivă... 
: Destăinuiri. — Un fruntaş liberal, 
"d. G. Leon, profesor la Universita- 
„tea din Cluj, ne servește prin ziarul 
„Națiunea câteva amănunte picante 
-u privire la împrejurările în cari 
-s'a consumat aducerea la cârmă a 
. partidului- naţional-ţărănesc. D. G. 
„Leon ne. reaminteşte,. în prealabil, 


că partiAuLnaţional-ţărănesc, şi-a M- | 
temeiat acțiunea sa: de opoziţie pe. 


următoarele: declaraţii - 


.a) Nerecunoașterea, Regentei. (Vă i 
‘amintiți perfida. distincție între re- ` 


o a e a ae 


“cunoaşterea, de fapt, 


nici: 


pună 


|. stie, totus, câte ceva. 
„Zice... pe sleau: 





iar nu de 
drept a acestei instituţii.) 

5) Chestiunea principelui Carol. 
(Incă din timpul guvernării d-lui 
general Averescu, partidul naţio- 
nal-ţărănesc sa pronunţat, pentru 
revizuirea cunoscutului act dela 4 
Ianuarie 1925.) ` 

c) Nerecunoaşterea: Constituţiei 
actuale şi a legilor aduse de către 
guvernele anterioare. (Răsfoiţi co- 
lecţiile ziarelor pentru a culege toa- 
te angajamentele solemne şi ame- ` 
ninţările categorice ale conducăto- 
rilor național-țărăniști.): 

d), Nerecunoaşterea împrumutului 
străin. aproape perfecţionat (apre- 


ciati ironia!) de către partidul li- ` 


beral. 

Ar fi fost de aşteptat, ca partidul 
naţional-țărănesc, venit la putere 
prin presiunea unei mişcări popu- 
lare, cu mânile absolut libere, să-şi 
‘în aplicare. planul său de 
a face tabula rasa din tot ce a 
existat mai înainte. Dar, până la 
tabula rasa, ne găsim în faţa unei 
biete politici de continuitate, pe 
care, dacă ar urma-o alţii, naţio- 
nal-ţărăniştii ar taxa-o drept slu- 
gărnicie la adresa liberalilor. In 
loc să înlăture Regența, d. Iuliu 
Maniu a primit puterea din mâne 
ei. Ini loc să dărâme Constituţia, a 
tăcut jurământ să respecte textul 
ei. In loc să întrerupă, tratativele 
pentru împrumut începute. de fos- 
tul guvern, a trimis pe d. Mihai 
Popovici să ceară îndrumări dela 
d. Vintilă Brătianu. (Amabila. con- 
vorbire. financiară a fost înregis- 
trată de toată presa, subt forma 


unei. înfrângeri a specialiştilor de `` 


provenienţă țarănistă : Madgearu- 
Răducanu, cari ar dori, cu adevă- 
rat, să reia, întreaga problema dela 
început.) 

Cum se explică această îmblân- 
zire neașteptată a revoluţionarilor 
de ieri? Pentruce atâtea conce- 
siuni? Cine a domesticit pe icono- 
clasti ? i 

Aici ne întoarcem din nou lad.G. 
Leon, care, deşi nu ocupă în par- 
tidul liberal un loc de mâna întâia, 
'G. "Leon 
~ Partidul” riaţio- 
hal -țărânese nu a. „venit 1a ‘putere 

mip a II 


în urma unei lupte politice victo- 


rioase de zece ani, ci în urma unei 
capitulări generale, dintr'o singură 
zi. Dacă partidul liberul și cel mai 
înalt for constituţional nu erau 
convinși că această capitulare sa 
făcut, partidul naţional-ţărănese 
nu venea lu putere nici peste două- 
zeci de ani". Vorba bătrânului Ci- 
cero: „Habemus confitentem re- 
um!“ Liberalii încep (de pe acum!) 
să mărturisească partea de respon- 
sabilitate pe care o au în felul cum 
sa rezolvat, — sau mai bine zis 
cum nu sa rezolvat, — criza poli- 
tică deslănţuită odată cu răstur- 
narea guvernului prezidat de d. 
general Averescu. , 

Cât despre partidul naţional-ţă- 
rănesc, ce să zicem?. A făcut ca 
şiretul rege Enric în fața Parisu- 
lui. A zis: — „Puterea merită o 
capitulare !: Vom vedeă dacă a 


avut dreptate, fiindcă cei mai noi _ 


cititori de documente au descope- 
rit că istoria nu se repetă... 


De unde vine dreptatea? — Nu 
se poate spune, că partizanii d-lui 
Tuliu. Maniu, scoşi de urechi din 
mediocritate şi puşi să hotărească 
- despre destinele patriei, își pierd 
vremea în zadar. Ca- pildă vom 
oferi activitatea. febrilă a dlui Se- 
ver. Dan, candidat de advocat în 
“comuna Moci şi ministru al Sănă- 
tăţii publice, care, cu un neostenit 
elan ambulatoriu cutreeră judeţele 
Ardealului sfinţind steaguri şi ti- 
nån& discursuri. E şi acesta, un fel 
de. a îmbunătăţi. starea sanitară a 
unui colt de tară. (În naivitatea şa, 


d. I. Lupas, pe vremea când condu-: 


cea acelaş departament, a crezut 
mai. nimerit- să procure spitalelor 
instrumente chirurgicale şi medi- 
camente pentru bolnavi, dar se ştie 
cum a fost răsplătit de presa. noa- 
miră democrată pentru aceaştă 
grije 2 sa) 

Intr'una din numeroasele sale 
călătorii, d. Sever' Dan a nimerit 
„în; comuna Beliu din judetul- Bihor. 
(E de prisos să mai, amintim, că 
"d. ministru ak Şănătăţii publice. vo- 
“iajează, ca orice alt oligarh, în 
Vagon. salon: special. şi. cu limy- 
'zina după el): Trecem peste primi- 
rea împărătească de care s'a bucu- 


rat tânărul” candidat de advocat 
săltat pe scara norocului. Rudele 
sale-din comuna Mociu n'au decât 
să citească incomparabila dare de 
seamă apărută în ziarul Patria, 
de- unde vor mai află cu acest pri- 
lej, că „numai sufletul românesc 
al dlui dr. Aurel Lazăr a ştiut să 
menţină fiinţa românească în ti- 
nuturile în care pusta ungurească 
se îmbrăţişează(?) cu Ardealul ro-- 
mânesc“. (Declarăm pe cuvânt de 
onoare, că am citat exact.) 

Ne vom ocupa numai de cuvân- 
tarea pe care a roștit-o, în numele 
guvernului, (a, aşa cap, aşa că- 
ciulă !) mica; insectă parazitară a 
demagogiei române, numită Sever” 
Dan. Acest d. Sever Dan, care nu 
practică nicio meserie avuabilă, 
(în afară de aceea, cam recentă, 
de ministru) profesează în politică, 
fiindcă politica e unica șa profe- 
siune, o nepotolită, ură împotriva 
vechiului Regat. Colecţia revistei 
Tara Noastră conţine un articol al 
dlui G. Bogdan-Duică, în care se 
reproduce un manifest electoral al 
partidului national, lansat înainte: 
de. fuziunea cu ţărăniştii, în care 
se. declară „regăţenilor“ un război 
fără cruţare. Autorul acestui ma- 
nifest, e oratorul de deunăzi dela 
Beliu. 

Din. împroşcătura, de vorbe goale, 
lipsite: de înţeles şi, ceeace e mai 
grav, de sinceritate, deșprindem a- 
ceate răţoieli. ridicole, cari ilustrea-- 
ză aceeaş mentalitate strârabă, tm- 
potriva căreia luptăm: „Noi 
ardelenii. drebuie, să, fim pildă ceig- 
țenească!. a început 'di Sever Dan. 
Nedrepitatea a venii: dela. răsărit 
la apus, e firesc, deci, ca dreptatea 
să meargă dela. apus spre răsărit“. 
Injelegeţi: tâlcul acestor aluzii la 
cele: două puncte. cardinale, Né- ; 
dreptatea a venit deta răsărit, a- . 
die de: dincolo de Carpaţi, din: 
vechiul. Regat, bizantin şi fanariot. 
Dreptatea va veni la apus. adică 
T A a homis a 

ca EproI afriei, 
g AE e 


ta ungurească se 
Ardealul românesc. 

-Cungaşteni - de mai multă, vreme 
absurda teorib de cafeneg a unor 
gălăgioși analfabeți, cari, noavåřid 

habar, uzuale istoria neamului lor, 
caută să popularizeze ideia, că d. d. 
Iuliu Maniu, Alex. Vaida, Şt. Csi- 
s6-Pop, Aurel Viaa şi celelalte fi- 
guri intelectuale ale răposatului 
“Consiliului Dirigent reprezintă ten- 
dința de occidentalizare a Romà- 
piei-întregite, faţă de spiritul o0- 
riental al vechiului Regat, repre- 
zentai prin balcanici de talia isto- 
zicului N. Iorga, neurologului dr. 
Gh. Marinescu, omului politic N. 
“Titulescu, muzicianului George 
Enescu, pictorului Gh. Mirea, scrii- 
torului Brătescu-Voineşti sau. ar- 
tistei Maria, “Ventura. Noi ne per- 
mitem să afirmăm, în deplină cu- 
moştinţă de cauză, că, cel mai mo- 
dest profesor de geografie dintr'un 
R pierdut în fundul Moldovei, 
e mal aproape de cultura apusea- 
nă decât capul înfumurat şi pre- 
tențios al celui mai moţat dintre 
„membrii faimosului corate de.o 
sută, 

Cât priveşte dreptatea. şi nedrep- 
tatea, să ne înţelegem. Să urmă- 
rim, cu busola în mână, drumul 
de sânge al oștilor regelui Ferdi- 
nand, pornite să moară pentru eli- 
berarea Ardealului, şi ne vom con- 
vinge repede, că ele au venit cam 
dinspre răsărit. Opt sute de mii 
de morţi au.căzut, cu gândul la 
Alba-Iulia, pentruca un.Sever Dan, 
scocoţat în automobil ministerial pe 
urma, jertfei lor, să-și poată da 
aere de... desrobitor! 

Vechiul Regat, de unde-zice d. 
Sever Dan că a venit nedreptatea, 
„ne-a, dat amintirea sacră a eroului | 
necunoscut, care-şi doarme somnul 
împăcat pe dealul Yilaretului. Ca 
să întroneze,: abia acum ! dreptatea 
în România, Ardealul să n'aibă de 
oferit decât pe d. Sever Dan? Ar fi 
prea trist... 


Farse de prost gust. — Indeletni- 
cirile politice. sunt. legate de anu- 
mite peplăcert inevitabile. Una din 


| Constantinescu la Londra, ba 





ocupațiile < noastre . cele. mai.. dez- 
agreabile, de vreo opt ani încoace, 
© să desminţim la diferite inter- 
vale ştirea, cu socoteală lansată de 
presa din Spa Sărindar, despre 
trecerea d-lui Octavian Goga în 
partidul liberal. De data aceasta, 

nu mai căutăm niciun argument! 
pentru a dovedi, că cititorii se 
găsesc. înaintea unei farse de 
prost gust; pusă în circulaţie de 
închipuirea mizeră a d-lui Kalman 
Blumenfeld, ca să producă puţină 
confuzie în opinia noastră publică. 


Pentru oamenii inteligenţi şi de 
bună credinţă, — tiindcă nu voim 
să avem de a face cu alţii, — a- 


junge dacă repetăm încă odată, că 
stirea cu pricină e, pur şi simplu, 
o idioţie. Ba acum, după ce am chel- . 
tuit aici atâta cerneală de prisos, 
ne. dăm seama, că nu era nevoie... 
nici de această scurtă lămurire,; ` 
Cei cari ered în scrisul confraţilor 
dela Adevărul nu ne interesează, 
Celorlalţi nu le mai trebuie des- 
minţire. 


Voiajorii împrumutului. — Poves- 
tea împrumutului -în străinătate a 
ajuns un fel de basm cu cocoşul 
roşu. Vreme de șase luni şi mai 
bine, din primăvară până'n toam- . 
nă; fostul guvern liberal a amăgit 
opinia publică românească, dân- 
du-i cele mai categorice asigurări, 
“că totul sa terminat cu bine, şi. 
că dolarii grupului Blair, dată 


nau intrat încă în Tezaurul statu- > 


lui, sunt, în orice caz, pe drum. ` 
In'realitate, nu erau pe drum de- 
cât emisarii, aceştia foarte nume: 


+ roşi, ai dlui Vintilă Brătianu, cari. 


cutreerau Europa dela un capăt 
la, celălalt. Toate hotelurile de lux 
ale marilor metropole apusene erau 


înțesate de voiajorii stabilizării ro- E 


mâneşti. In. fiecare cabină de dor- 
mit din Expresul-Orient şi “din. 
Simplon sforăia, în pijama de mä- 
tase, „câteun distins delegat finan- 
ciar al României, Nu era îi 1ă- 
sată dela Dumnezeu, fără să nu 
plece câte unul. Ba-d. Tancred 


Victor Antonescu la Paris, ba A 
M. Oromolu lå Berlin, ca să nu rai: 
vorbim. despre alţii mai mărunței; 
cari, înfrângând cu ajutorul diur-. 
nelor în valută foarte anumite legi 
ale fizicei, se găseau în acelaș timp 
şi la, Londra, şi Ia Paris, şi la 
Berlin. 

Nimeni ma făcu. 
au costat aceste căi. 


-coteala, cât 
zorii, reparti- 

zându-le cu echitate, în mod pro- 
porțional, pe: fiecare cap de fami- 


lie. în orice caz,ila căderea gu- 
vernului ` liberal, d 
stata, că această cheltuială repre- 
„zință singurul rezultat palpăbil al 
tratativelor pentru împrumut. . 
“Cu înstlarea la cârmă a partidu- 
lui național-tărăhnësc, povestea a 
l reînceput, după acelaş tipic. Iar ni 
se cântă. la ureche că negocierile 
sunt aproape terminate, iar ni se 
__ nuntă că bancherii străini stau 
cu numerarul pregătit, iar suntem 
“în aşteptarea dolarilor, şi.iar au 
început să circule emisarii guver- 
nuli. Se înţelege, nu mai sunt a- 


ceiaşi! Acum pleacă d.1. Răducanu” 
la Berlin, d. I. Lugojanu la Paris 


şi d..Şt; Stănescu la Londra. Locu- 
rile în 'vagonul de dormit sunt co- 
mandate, de predecesori, ca, pentru 

„ei. Odăile la hotel au fost reţinute 
subt regimul trecut. Ca în monar- 
hiile ereditare : — „Le roi est mort, 
vive le Roi!" Sau, pe româneşte, 
în termeni democratici: — „Tră- 
iască continuitatea !'* 

N'am avea nimic de obiectat îm- 
potriva acestor excursii de plăcere, 
dacă; ele nu sar face pe punga 
subțirică a sărmanului' contribua- 
bil. român, care, cu toâte făgădu- 
ielile din opoziție ale guvernanților 

„de astăzi, sunt siliţi să-şi plătească 


' impozitele subt amenințarea: unei . 


neplăcut concert de tobă. Ne e tea- 
mă, însă, 
mult conturile diferiților voiajori 
financiari, cu împrumutul care so 
încheia, dacă s'o “încheia: şi când 
so. încheia, tocmai bine se vor a- 


coper]. spesele de reprezentare ale - 


mijlocitorilor ;.. Voba, aceea :* mai 
scumpă aţa decât faţa! 


* Limba diplomatică. — Am citit cu 
suprindere la gazetă, că d. Iuliu ; 


Maniu, noul preşedinte de Consiliu 
al României, a convocat pe toţi co- 
respondeţii ziarelor străine, şi le-a 
ținut, bineînţeles, un expozeu. Ma- 
re lucru n'a avut de spus. fericitul 
şef al guvernului. Câteva fraze ră- 
suflate, pe cari le cunoşteam din 


câteva, discursuri anterioare, unde 


-aceleaşi clişee sau ‘repetat până la 
exasperare. Europa a aflat, deci, 


că înmulţindu-se prea | 


a putut con- | 


: prietăţii. 


cu . oarecare întârziere, ceeace noè- 


stam mar: muit: d. luu Maniu e 


„pentru dreptătga : socială ! 


-U singuru nedumerire mai” stă- 
ruieşte in mintea- ňoastră şi după. 
rectură m rezumat! à expozeuiui.., 
Cuur iega Vuro zràriştuor Sicani: 
à. prâşedinte-âl vuonsiiuiui? viure 
NMDHe, Carr- put il SUCOLILEe euro~ 
pene, “d. nunu Maniu nu 'Puseaaă.. 


decat pe cea magniara, wa si- ton- 


versat, adica, cu repiezentantul lui 
Le Lemys,la bueureşt in ungurey- 
te? ii iuarte puţin probabil. o'o fi 
dat, pur şi sımptu, pë românește? 
Nui e cu :nepuuhţă,: D.. Emu De 
vagure, care trebuie să fi fost de. 
față, a făcut oficiul de tâlmaci. 

Nu vă ascundem, că mai există | 
şi a treia posibilitate. “Le pome- 


“nești, că d. iuliu Maniu, cu mintea. 


ageră care-l caracterizează, a în- 


- văţat frânțuzeşte la vârsta sa îna- 


intată ! In, veatul radiofoniei şi al 
glandelor de maimuță nimic nu, 
mai e făcut*să ne mire. 

- Guvernul dezordinei. — Ceeace era 
de prevăzut a început să:se întâm- 
ple. Guvernul, care:s'a ridicat prin 
linguşirea mulțimii, ware. autoris - 
tatea necesară pentru a reprima ges- 
turile anarhice, cari vin ca o con- 
secință fatală ‘á, demagogiei. practi- 
cate în opoziție. Subt privirile ne- 
păsătoare,. poate; chiar: ` néputin- 
cioase, ale agenţilor forţei publice, 
se: petrec. acte : de răzbunăre: îm- 
potriva unor :paşnici locuitori, acte 


de - violenţă împotriva slujbaşilor . ' 


stătului, acte de încăleare “a: proz 
Poporul. se, convinge, pe 
zi ce trece, că totul este îngăduit; 
fiindcă se” simte degajat- de -orice 


‘sancțiune. “Impunitatea; celor” din- 


tâi brutalităţi e punctul. de plecare 
al .răzvrătirei generale.. Cazurile 
întâmplate la Ciucea, unde ‘toți in- 
telectualii din comună sunt ame- 


| ninţaţi cu moartea; la- Borşa, unde 


plutanierul, de. jandarmi. a fost: mu~ 
tilat: cu lovituri de. bâte; la, Şard, 
unde locuitorii au'început să taie 
pădurile vecine, vorbesc destul: de 
elocvent, despre. starea de spirit & 
populaţiei lăsată fără, frâu. Ştim 
cine poartă. răspunderea; Dar ne 
întrebăm, cina va stăvili Hebciă: 
meopu R T , fo 

